23:46 - Τρίτη, 19 Νοεμβρίου 2019\nΕλληνικό Μεσογ. Πανεπιστήμιο: Τι αναφέρει το Συντονιστικό κατάληψης ΕΛΜΕΠΑ Ρεθύμνου με κείμενο που απέστειλε στα «Φοιτητικά Νέα»:\n«Η κατάληψη του τμήματος Μουσικής Τεχνολογίας και Ακουστικής (πρώην Μηχανικών Μουσικής Τεχνολογιας και Ακουστικής) της Σχολής Οπτοακουστικών Τεχνολογιών που εδρεύει στο Ρέθυμνο, ξεκίνησε με αποφαση της Γενικής Συνεύλεσης στη 01/11/2019. Στα πλαίσια των δράσεων της κατάληψης, δρομολογήθηκε μια συνάντηση στις 13/11 με τον πρύτανη του Μεσογειακού Πανεπιστημίου τον κ.Νικόλαο Κατσαράκη, τον αντιπρύτανη διοικητικών υποθέσεων κ.Νεκτάριο Παπαδογιάννη που ήταν και πρόεδρος του τμήματός μας για κάποια χρόνια καθώς και τον τωρινό πρόεδρο μας κ.Ποταμίτη Ηλία. Στην συνάντηση τελικά παρευρέθηκε ΜΟΝΟ ο κ.Παπαδογιάννης ως εκπρόσωπος της πρυτανείας και ο κ.Ευθύμιος Μπακαρέζος, κοσμήτορας του τμήματος. Να σημειωθεί οτι ο πρόεδρος του τμήματος κ.Ποταμίτης δεν ανταποκρίθηκε σε κανένα καλεσμά μας. Ο στόχος απο την πλευρά των φοιτητών να κυμανθεί η συζήτηση σε ήρεμους τόνους επετεύχθει με την βοήθεια συντονιστή, επίσης κρατήθηκαν πρακτικά και ζητήθηκε η ηχογράφηση της συζήτησης απο τους φοιτητές, αίτημα που έγινε δεκτό από τον αντιπρύτανη και τον κοσμήτορα.\nΕδώ μας αναλύθηκε η διαφορά μεταξύ ερευνητικού και εκπαιδευτικού εξοπλισμού, ενώ μας ξεκαθάρισε ότι η χρηματόδοτηση είναι μοιρασμένη περίπου ίσα μεταξύ τους. Μας ενημέρωσε επίσης ότι υπάρχουν 3 ανοιχτοί διαγωνισμοί για εκπαιδευτικό εξοπλισμό καθώς και ότι αναμένουμε χρηματοδότηση της τάξης των 200.000 ευρώ, εκ των οποίων τα 100.000 προορίζονται για τον ερευνητικό εξοπλισμό. Πάνω σε αυτό κατηγόρησε ευθέως τους μόνιμους καθηγητές για την αδιαφορία τους να εκτελέσουν ερευνητικό έργο έτσι ώστε να υπαρξεί επιπλέον χρηματοδότηση και εξοπλισμός ο οποίος μετά θα παρέμενε στο τμήμα. Ανέφερε τέλος, ότι δεν έχει ενημερωθεί από τους καθηγητές για τα προβλήματα έλλειψης και συντήρησης του εξοπλισμού.\n(Ε): Γιατί ενώ οι συμβάσεις των καθηγητών υπογράφτηκαν στις 10/10 τα μαθήματα άρχισαν δύο εβδομάδες μετά;\nΕδώ, όπως προαναφέρθηκε, η εύθυνη έπεσε στη διοίκηση του τμήματος καθώς και στην άρνηση του Υπουργείου Παιδείας για τη προκύρηξη νέων θέσεων για μόνιμους καθηγητές. Ειπώθηκε ακόμη, πως υπήρξε προσπάθεια πρόσληψης διοικητικού προσωπικού οι οποίοι θα αναλάμβαναν και κάποια εργαστηριακά μαθήματα. Αναμένουμε παρ’ όλα αυτά δύο νέους μόνιμους καθηγητές, μια υπόσχεση που έχει γίνει από το 2013. Αναφέρθηκαν επίσης 8 νέες θέσεις για μεταδιδάκτορες. Τέλος με την αλλαγή του τμήματος απο ΤΕΙ σε ΑΕΙ καταργήθηκαν οι θέσεις των ωρομισθίων και αντί αυτού υπάρχουν θέσεις για έκτακτους καθηγητές και οι θέσεις 407.\n(Ε): Από τη στιγμή που υπάρχει τόσο μεγάλο πρόβλημα με τις πτυχιακές, όπως το γεγονός οτι όσοι δεν ανήκουν στο μόνιμο προσωπικό δεν τις αναλαμβάνουν και οι περισσότεροι μόνιμοι αρνούνται να τις αναλάβουν, γιατί δεν γίνονται προαιρετικές όπως στο νέο πρόγραμμα σπουδών του ΕΛΜΕΠΑ από τη στιγμή που τονίζεται διαρκώς ότι τα επαγγελματικά μας δικαιώματα δεν υποβαθμίζονται με την αλλαγή αυτή;\n“Τα εργαστήρια δεν ειναι υποχρεωτικό να έχουν εξεταστική, θα μπορούσε κάποιος καθηγητής να παίρνει απλώς εργασίες και μετά να βαθμολογήσει. Δε νοείται εξέταση εργαστηρίου ώστε να γίνει επαναληπτική στην επόμενη εξεταστική, δε χρειάζεται καν. Το έχω πει και μέσα στη συνέλευση. Κάνουν αναφορές οι φοιτητές, και στο τέλος μέσα στο εργαστήριο στην ώρα του μαθήματος, υπάρχει μια λάθος νοοτροπία που δεν την εχουν καταλάβει, τυπικά δεν υπάρχει εξέταση για να γίνει επανάληψη της.”\nΤα μόνα άλλα θέματα που τέθηκαν ήταν το θέμα της δωρεάν σίτησης προς τους φοιτητές του τμήματος στο οποίο αναφέρθηκε οτι υπήρξε αύξηση του αριθμού των καρτών κατα 7%, το οποίο δεν επαρκεί για την κάλυψη των βασικών αναγκών μας. Παράλληλα και στο ζήτημα της δωρεάν στέγασης ειπώθηκε πως στην προκύρηξη που ηταν να ολοκληρωθεί μέχρι τις αρχές Φεβρουαρίου του 2019 δεν υπήρξε καμία ανταπόκριση απο την τοπική κοινωνια και τον Δήμο Ρεθέμνης όπως και καμία περαιτέρω προσπάθεια. Ως προσωρινή λύση, το μόνο που περιμένουμε, είναι η μεταφορά τεσσάρων θέσεων που εκκρεμεί απο τον Αγιο Νικόλαο στο Ρέθυμνο ώστε να αυξηθούν οι θέσεις από 6 σε 10 άτομα, όμως και σε αυτό η διαδικασία πάγωσε λόγω έλλειψης κενών δωματίων. Εκτός αυτού υπήρξε μία δέσμευση να γίνει μια σωστή ενημέρωση σχετικά με την αλλαγή του τμήματος σε ΑΕΙ, η οποία δεν έχει γίνει ενώ η απόφαση για την αλλαγή έχει παρθεί απο το Μάιο.\nΤέλος, να σημειωθεί, ότι δεν επαναπαυόμαστε από τις υποσχέσεις που πήραμε ιδιαίτερα από την στιγμή που έδειξαν πως γνωρίζουν για τα χρόνια προβλήματα που αντιμετωπίζει το τμήμα και δεν λαμβάνουν οι ίδιοι τις απαραίτητες δράσεις για την επίλυσή τους. Παρά το γεγονός ότι αύριο Τετάρτη 20/11 θα διεξαχθεί Γενική Συνέλευση και πιθανώς θα λήξει η κατάληψη, οι ενέργειες και οι δράσεις θα συνεχιστούν μέχρι να ακουστούν και να υλοποιηθούν τα αιτήματά μας.\nΑνανέωση προγράμματος και οδηγού σπουδών\nΔιεξαγωγή εμβόλιμων εξεταστικών\nΠρόσληψη μόνιμων καθηγητών\nΕπιπλέον θέσεις για πτυχιακές (κυρίως στο Μουσικοτεχνολογικό τομέα που υπάρχει μεγάλη έλλειψη)\nΈγκαιρη και επαρκή ενημέρωση των φοιτητών\nΈμπρακτη στήριξη από το Ίδρυμα στις πολιτιστικές δραστηριότητες\nΔωρεάν τα λογισμικά που μας είναι απαραίτητα\nΣυντήρηση/αναβάθμιση του κτιρίου\nΌχι στην εφαρμογή του ν+2\nΌχι στην επαναφορά της βάσης του 10»


Ο αναγνωρισμένος σεφ και κριτής του MasterChef πριν από περίπου 14-15 χρόνια είχε πάρει μέρος σε σποτάκι στην Πάτρα που καταδείκνυε το μεγάλο πρόβλημα του κυκλοφοριακού προβλήματος και του μποτιλιαρίσματος από τα διπλοπαρκαρίσματα. Βρίσκεται μέσα στο χάος από αυτοκίνητα, κορνάρει και αυτός που έχει ακινητοποιηθεί και ρωτάει τη γυναίκα του, στα Ιαπωνικά φυσικά, «τι ώρα φεύγει το πλοίο;».\nΕκείνη του απαντάει «πριν από ένα τέταρτο». Το σποτάκι έφερε στην επιφάνεια ο σκηνοθέτης Σπύρος Μαθεόπουλος, ο οποίος μάλιστα έγραψε στο facebook.. “Να έχεις σκηνοθετήσει τον Κοντιζά και να μην το ξέρεις... Και τον έβλεπα φέτος στο παιχνίδι και έλεγα, βρε κάτι μου θυμίζει, κάτι μου θυμίζει ...και θυμήθηκα: Καμπάνια Δ. Πατρέων από το 2007 (ή το 8;).\nΕν τω μεταξύ, ανάθεμα κι αν ήξερα τι έλεγαν στα γιαπωνέζικα, γιατί στην αρχή έλεγαν και δικά τους εκτός κειμένου και στη φούρια δεν είχα κρατήσει σημειώσεις, και τους υπότιτλους, τους είχα βάλει με μαντεψιές. Για την ιστορία, ψάχνοντας γιαπωνέζους για το κάστινγκ, ένας φίλος παραγωγός, μου είχε συστήσει τη Γιουκίκο Κροντηρά ηθοποιό-κάρακτερ εκείνη την εποχή, η οποία, τότε, τελείως συμπτωματικά, ήταν στην Πάτρα και όταν της είπα ότι θέλουμε και έναν άντρα, μας έφερε από Αθήνα το Σωτήρη. Μου είχε κάνει εντύπωση το όνομα: Γιαπωνέζος και Σωτήρης;\nΑλλά μας έσωσε όντως. Ψηλό παιδί, βλοσυρός και ψαρωτικός. Ερμηνευτικά δε, εξαιρετικά ακριβής και συνεπής, μπήκε στο χαρακτήρα κατευθείαν. Σε τρία ταίηκ είχαμε τελειώσει. Αυτό που λέμε, το 'χει. Και οι δύο γιαπωνέζοι μας δηλαδή. -Για τους άλλους ερμηνευτές δεν θα πω κάτι, γιατί εδώ στην Πάτρα τους γνωρίζετε πολύ καλά... Παραγωγή Elevator τότε, και View. Κάμερα ο Christos Πρέπει μάλλον να βρούμε τα αμοντάριστα…”.\nΝυχτερίδα σκόρπισε τον τρόμο σε πτήση -ΒΙΝΤΕΟ\nΦρικιαστικός τσακωμός... Του έκοψε το αυτί και το έφτυσε -ΒΙΝΤΕΟ\nΣοκαριστικό βίντεο με μηχανή να καρφώνεται με 140χλμ. πάνω σε φορτηγό


Άνετη η ΑΕΚ, κέρδισε 84-62 για το 1-0 τον Χολαργό... - Μπάσκετ - Νέα Κρήτη\nΤώρα διαβάζετε: Άνετη η ΑΕΚ, κέρδισε 84-62 για το 1-0 τον Χολαργό...\nΆνετη η ΑΕΚ, κέρδισε 84-62 για το 1-0 τον Χολαργό...\nΔεν είχαν προβλήματα οι παίκτες του Λούκα Μπάνκι...\nΗ ΑΕΚ έκανε με άνεση το 1-0 στη σειρά με τον Χολαργό κερδίζοντας απόψε στο ΟΑΚΑ με 84-62...\nΗ Ένωση μπήκε από το ξεκίνημα σοβαρή, ειδικά στην άμυνα και αποφασισμένη να μην επιτρέψει στον αντίπαλο να μπει στο παιχνίδι και έτσι το 84-62, ήρθε απόλυτα φυσιολογικά, για να κάνει το 1-0 στη σειρά με τον Χολαργό. Στους 16 σταμάτησε ο Χάντερ, 15 είχε ο Σαντ-Ροος και 14 ο Ντούσαν Σάκοτα. Σημαντική η συνεισφορά του Λαρεντζάκη με 10, κάποιες εκλάμψεις είχε ο Γιορκ που τελείωσε με 11 πόντους. Κορυφαίοι για τους φιλοξενούμενους, οι Χόκινς και Λαβ που είχαν από 12, με πρόβλημα στον αστράγαλο αποχώρησε στην 4η περίοδο ο Γιάνκοβιτς.\nΗ ΑΕΚ μπήκε με σκοπό να γίνει το αφεντικό του ματς από την αρχή. Με τον Χάντερ να κυριαρχεί και στις δύο ρακέτες, ο σέντερ της ΑΕΚ έκανε το 11-4 με οκτώ σερί δικούς του πόντους, για ν’ αναλάβει εν συνεχεία ο Σαντ-Ρος που στα 3:11 πριν λήξει η πρώτη περίοδος έκανε το 17-4. Η Ένωση προηγήθηκε ακόμα και με +15 με κάρφωμα του Εμπάκουε για να τελειώσει το πρώτο δεκάλεπτο στο 21-8.\nΜε την διαφορά να της δίνει μια σχετική άνεση και τον Θίοντορ να είναι σε καλή μέρα οργανωτικά και τον Ντούσαν Σάκοτα να μπαίνει ζεστός στην αναμέτρηση η ΑΕΚ έφτασε την διαφορά ακόμα και στο +20 με 33-13. Ωστόσο οι φιλοξενούμενοι κατάφεραν να ψαλιδίσουν τη διαφορά για να κατεβάσουν σιγά-σιγά την διαφορά και στο τελευταίο τετράλεπτο από το 39-21, μπόρεσαν να κάνουν ένα επιμέρους 9-4 για να τελειώσει το ημίχρονο στο 43-30.\nΣτην 3η περίοδο ο Χολαργός κατάφερνε να διατηρεί τουλάχιστον τη διαφορά, κοντά στους 12 πόντους και να μην επιτρέπει την αύξηση της, παίζοντας καλά μέσα στο ζωγραφιστό, αλλά χωρίς να βρίσκει βοήθειες από την περιφέρεια. Ο Σαντ-Ροος και Χάντερ ωστόσο έδιναν τις λύσεις για την Ένωση, μαζί με τον Γιαννούλη Λαρεντζάκη. Η ΑΕΚ με ένα 6-2 στο φινάλε έκανε το 63-47 για να μπει με μεγάλο προβάδισμα στην τελική ευθεία του ματς.\nΗ τελευταία περίοδος ήταν διαδικαστικού χαρακτήρα, αφού οι φιλοξενούμενοι δεν μπόρεσαν να μπουν ποτέ στο παιχνίδι. Μάλιστα η ατυχία χτύπησε την πόρτα της ομάδας του Άρη Λυκογιάννη που έχασε τον Γιάνκοβιτς πρόωρα από το ματς με πρόβλημα στον αστράγαλο. Επιστρατεύτηκε η second unit της ΑΕΚ, με τον Γιαννόπουλο κεφάτο, να σημειώνει οκτώ πόντους στο τελευταίο κομμάτι του αγώνα και την ΑΕΚ να επικρατεί με 84-62.\nΤα δεκάλεπτα: 21-8, 43-30,63-47, 84-62


Το Animasyros φέρνει το Χριστουγεννιάτικο πνεύμα - Greek Hits. Ola Greek εδώ\nHome Συνεντεύξεις Το Animasyros φέρνει το Χριστουγεννιάτικο πνεύμα\nΤο Animasyros προσαρμόζεται στις παρούσες συνθήκες και παρουσιάζει μία σειρά διαδικτυακών προβολών και πρωτότυπων εργαστηρίων, για όλες τις ηλικιακές ομάδες συμμετεχόντων, διαφορετικών θεματικών και τεχνικών. Έχοντας ως δεδομένο ότι το animation είναι κατεξοχήν ψηφιακή τέχνη, το Animasyros έχει ως στόχο να δώσει νέες προοπτικές. Διατηρώντας ενεργό όλο το δίκτυο του (τους δημιουργούς, τους εκπαιδευτές, την ομάδα παραγωγής).\nAnimaXmas 2020: Κινούμενες Ευχές από τη Σύρο\nΗ Σύρος, πρωτεύουσα των Κυκλάδων, γίνεται το επίκεντρο του χριστουγεννιάτικου online εκπαιδευτικού εργαστηρίου!\nΦέτος τα Χριστούγεννα οι ευχές ξεκινούν από τη Σύρο και ταξιδεύουν για τους αγαπημένους μας στην Ελλάδα και τον κόσμο. Εικόνες από το μοναδικής ομορφιάς νησί που γέννησε το Animasyros ζωντανεύουν και γίνονται κινούμενες χριστουγεννιάτικες κάρτες. Στο επιγραμμικό (online) εργαστήριο stopmotion animation που θα πραγματοποιηθεί το Σάββατο 19 Δεκεμβρίου 2020, στις 14:00 – 17:00, με τις εκπαιδεύτριες Χριστίνα Ντεπιάν και Ιωάννα Γιακουμάτου. Παιδιά καλούνται να δημιουργήσουν εξ αποστάσεως τη δική τους ψηφιακή χριστουγεννιάτικη κάρτα με απλά υλικά και μια έξυπνη ψηφιακή συσκευή (τηλέφωνο ή ταμπλέτα). Μετά το τέλος του εργαστηρίου, οι ομορφότερες κάρτες θα ενωθούν σε μια ταινία κινούμενης εικόνας με την οποία θα ευχηθούμε σε όλους/ες Χρόνια Πολλά!\nΔωρεάν δήλωση συμμετοχής: έως τις 14 Δεκεμβρίου 2020 στο [email protected] (Θα τηρηθεί σειρά προτεραιότητας.)\nΤο Animasyros έρχεται στο Δημοτικό Θέατρο Πειραιά φέρνοντας μαζί του βραβευμένες ταινίες κινουμένων σχεδίων μικρού μήκους από όλον τον κόσμο. Το θαύμα των Χριστουγέννων, η αξία της αλληλεγγύης, ο σεβασμός στο περιβάλλον, ο πλούτος της διαφορετικότητας, η αγάπη για τη θάλασσα. Και άλλες ιστορίες animation σε δύο διαφορετικά προγράμματα προβολών (διάρκειας 90 λεπτών) για τα παιδιά και όλη την οικογένεια. Συνδεθείτε στην ιστοσελίδα του θεάτρου και απολαύστε την μαγεία του Χριστουγεννιάτικου Animasyros!\nΤο Εθνικό Κέντρο Οπτικοακουστικών Μέσων (ΕΚΟΜΕ), αποτελεί πλέον τον πάγιο υποστηρικτή εκπαιδευτικών δράσεων του Animasyros. Σε συνέχεια της επιτυχημένης συνεργασίας των δύο φορέων θα διοργανωθούν έως τον Ιούνιο του 2021, έξι (6) επιγραμμικά (online). Επίσης φυσικά εργαστήρια κινουμένων σχεδίων με πρωτοβουλία του Animasyros και υποστηριζόμενα με την επιστημονική εποπτεία του ΕΚΟΜΕ.\nΌλες οι ταινίες που δημιουργήθηκαν στο πλαίσιο των εκπαιδευτικών δράσεων του Animasyros από το 2010 έως και σήμερα. Θα αποτελέσουν μέρος του εθνικού οπτικοακουστικού αποθετηρίου του ΕΚΟΜΕ. Πρόκειται για περισσότερες από 60 ταινίες ποικίλης θεματολογίας που φτιάχτηκαν με το συντονισμό των έμπειρων εκπαιδευτών του δικτύου του. Καθώς και διαφόρων ομάδων- στόχων, όπως παιδιά, έφηβοι, ηλικιωμένοι, ΑμεΑ και ευάλωτες ομάδες (οροθετικοί, πρώην εξαρτημένα άτομα κά). Μία σημαντική πρωτοβουλία που ενισχύει τη σημασία του κλάδου του Animation στην Ελλάδα.\nΔείτε μερικά από τα ευφάνταστα βίντεο:\nΣτις εκλογές που πραγματοποιήθηκαν στις 28.11.2020 ο Πρόεδρος του Animasyros Βασίλης Καραμητσάνης επανεκλέχθηκε πρώτος σε ψήφους ανάμεσα σε άλλους 11 υποψηφίους από όλο τον κόσμο για το Διοικητικό Συμβούλιο της οργάνωσης. Η CIFEJ είναι μια διεθνής μη κυβερνητική οργάνωση που δραστηριοποιείται ήδη από το 1955 ως το μοναδικό παγκόσμιο δίκτυο επαγγελματιών οπτικοακουστικών μέσων που εργάζονται για παιδιά και νέους. Κύριος στόχος της CIFEJ είναι η προώθηση της παραγωγής σύγχρονης οπτικοακουστικής δημιουργίας για παιδιά και νέους με έμφαση, μεταξύ άλλων, στην ανάδειξη πολιτισμική διαφορετικότητα και την οπτικοακουστική εκπαίδευση.\nΤο site του Animasyros (International – Animation – Festival)\nΔιαβάστε περισσότερα νέα για το comic-animation εδώ.\nPrevious articleὉ Ἀγώνας τοῦ 1821 στὴν Ἑλληνικὴ καὶ Ξένη Ποίηση\nNext articleΦέτος τα Χριστούγεννα, ας στολίσουμε τις καρδιές μας\nΟ Ólafur Arnalds δεν φοβάται να πειραματίζεται και να βγαίνει έξω...\nΕπίδομα για καλλιτέχνες και επαγγελματίες στη τέχνη και τον πολιτισμό


Επί δε τω ρήματί Σου χαλάσω το δίκτυον - Ο Άρχων\n«Επιστάτα, όλη την νύχτα ψαρεύαμε και δεν πιάσαμε τίποτα…»\nΈρχεται σ’ αυτήν την κρίσιμη στιγμή, η αλήθεια, η γνώση και η εμπειρία του Πέτρου, να συγκρουστεί με την βεβαιότητα του Ιησού.\nΟι σκέψεις του Πέτρου ίσως να τον βασάνιζαν εκείνη την στιγμή, όπως για παράδειγμα:\n«Μα πώς μου λες Κύριε, να ξαναρίξω τα δίχτυα, αφού βλέπεις ότι τα είχα όλη νύχτα ριγμένα και δεν έπιασα τίποτα».\n«Η βεβαιότητά Σου με γεμίζει αμφιβολίες, γιατί εγώ ξέρω σίγουρα ότι δεν είχε σήμερα ψάρια».\nΟ Πέτρος, όμως, δεν έμεινε μόνο στα αληθινά γεγονότα. Δεν άφησε τελικά την «αλήθεια» του να συγκρουστεί με την βεβαιότητα του Ιησού.\n«Επί δε τω ρήματί Σου χαλάσω το δίκτυον». Για τον λόγο που είπες, θα ρίξω πάλι τα δίχτυα μου. Έχω εμπιστοσύνη στον λόγο Σου και έχω την δύναμη να παραμερίσω την δική μου «αλήθεια».\nΕμπρός στον λόγο Σου δεν χωρά αμφιβολία αλλά μόνο εμπιστοσύνη και πράξη.\nΤο αποτέλεσμα της υπακοής του Πέτρου ήταν θαυμαστό. Τόσο μεγάλος ήταν ο αριθμός των ψαριών που έπιασε στα δίχτυα του, που ήρθε και δεύτερο πλοίο να βοηθήσει στο μάζεμα, γιατί δεν μπορούσε μόνος του, κινδυνεύοντας να βουλιάξουν και τα δύο πλοία από το βάρος της ψαριάς.\nΗ λύπη της νύχτας μετετράπη σε χαρά την ημέρα. Η ικανοποίηση πήρε την θέση της απογοήτευσης. Η εμπιστοσύνη στον λόγο του Ιησού διέψευσε την αλήθεια που είχε στον νου του ο Πέτρος.\nΜέσα από αυτό το θαυμαστό γεγονός, ο Ιησούς ήθελε να αποκαλύψει στον Πέτρο την αληθινή αποστολή για την οποία τον προόριζε… «μη φοβού. Από του νυν ανθρώπους έση ζωγρών». «Μη φοβάσαι», του λέει, «μη σε τρομάζει το θαύμα που είδες. Από τώρα θα αλιεύεις ψυχές ανθρώπων»!\nΤον προετοίμαζε για την αποστολή του στον κόσμο. Πώς θα μπορούσε, όμως, να αποδεχθεί αυτήν την αποστολή, γνωρίζοντας καλά την ανθρώπινη φύση; Γνωρίζοντας ότι ο άνθρωπος δεν εμπιστεύεται εύκολα. Πώς θα πίστευαν οι άνθρωποι, όταν θα τους μιλούσε για τον ουρανό, αυτόν τον οποίο δεν είδαν ποτέ; Πώς θα πιστέψουν σε κάτι που δεν βλέπουν, το οποίο διαψεύδει αυτό που βλέπουν;\nΟ Πέτρος πλέον βεβαιώνεται μέσα του, εμπιστεύεται τον Ιησού, κατανοεί την αδυναμία του και πέφτει με δέος και φόβο στα πόδια του Ιησού. «Φύγε από κοντά μου γιατί είμαι αμαρτωλός και ανάξιος να Σε πλησιάζω».\nΓλυκός και παρήγορος ο λόγος του Ιησού: «μη φοβού». «Δεν χρειάζεται κοντά μου να φοβάσαι».\n«Όπου είμαι Εγώ δεν υπάρχει φόβος». Το έργο για το οποίο καλούσε τον Πέτρο ήταν μεγάλο και δεν έπρεπε να υπάρχει ο φόβος, μόνο η εμπιστοσύνη.\nΑνοιχτός πλέον ο δρόμος φαινόταν εμπρός του Πέτρου. Δεν υπολόγισε τίποτα. Τα άφησε όλα και ακολούθησε τον Ιησού.\nΑυτήν την εμπιστοσύνη ας καλλιεργήσουμε όλοι! Η βεβαιότητα στον Χριστό αποτελεί βεβαιότητα σωτηρίας. Η εμπιστοσύνη μόνο στους λογισμούς μας μάς οδηγεί μόνο σε αδιέξοδα.\nΑς εμπνευστούμε από την εμπειρία του Πέτρου, ο οποίος παραμέρισε την αλήθεια και την σιγουριά του και ακολούθησε πιστά τον λόγο του Χριστού.\nΗ εμπιστοσύνη στον Θεό γεννά το θαύμα. Η πίστη μας προκαλεί τον Θεό και γίνεται το θαύμα.\nΑς δείξουμε έμπρακτα με την ζωή μας ότι εμπιστευόμαστε τον Θεό, διώχνοντας κάθε λογισμό και κάθε πάθος που βασανίζει τον νου μας, φωνάζοντάς Του μέσα από την καρδιά μας: «επί δε τω ρήματί Σου χαλάσω το δίκτυον», και ας Τον ακολουθήσουμε!\nΠανήγυρις της Αγίας Σοφίας στις Κατασκηνώσεις της Ι. Μ. Άρτης (ΦΩΤΟ)


Η Microsoft επιτρέπει σε οποιονδήποτε να κατεβάσει τα Windows 10 δωρεάν και να το εγκαταστήσει χωρίς κλειδί προϊόντος. Θα συνεχίσει να λειτουργεί για το άμεσο μέλλον, με λίγους μόνο μικρούς καλλυντικούς περιορισμούς. Και μπορείτε ακόμη και να πληρώσετε για αναβάθμιση σε αντίγραφο με άδεια χρήσης των Windows 10 μετά την εγκατάστασή του.\nΕίτε θέλετε να εγκαταστήσετε τα Windows 10 στο Boot Camp, να το τοποθετήσετε σε έναν παλιό υπολογιστή που δεν πληροί τις προϋποθέσεις για δωρεάν αναβάθμιση ή να δημιουργήσετε ένα ή περισσότερα εικονικά μηχανήματα, δεν χρειάζεται να πληρώσετε ούτε ένα λεπτό.\nΠώς να κατεβάσετε τα Windows 10 και να τα εγκαταστήσετε χωρίς κλειδί\nΠρώτον, θα πρέπει να κάνετε λήψη των Windows 10. Μπορείτε να το κατεβάσετε απευθείας από τη Microsoft και δεν χρειάζεστε καν έναν κωδικό προϊόντος για να κατεβάσετε ένα αντίγραφο.\nΥπάρχει ένα εργαλείο λήψης Windows 10 που εκτελείται σε συστήματα Windows, το οποίο θα σας βοηθήσει να δημιουργήσετε μια μονάδα δίσκου USB για την εγκατάσταση των Windows 10. Εάν δεν είστε σε Windows, μπορείτε να επισκεφθείτε τη σελίδα λήψης ISO των Windows 10 για να πραγματοποιήσετε απευθείας λήψη ενός ISO (ας πούμε, εάν εγκαθιστάτε τα Windows 10 στο Boot Camp σε Mac). Εάν επισκεφθείτε αυτήν τη σελίδα σε υπολογιστή Windows, θα σας ανακατευθύνει στη σελίδα του εργαλείου λήψης.\nΑπλώς ξεκινήστε τη διαδικασία εγκατάστασης και εγκαταστήστε τα Windows 10 όπως θα κάνατε κανονικά. Μία από τις πρώτες οθόνες που θα δείτε θα σας ζητήσει να εισαγάγετε τον αριθμό-κλειδί προϊόντος, ώστε να μπορείτε να "Ενεργοποιήσετε τα Windows". Ωστόσο, μπορείτε απλώς να κάνετε κλικ στο σύνδεσμο "Δεν έχω κλειδί προϊόντος" στο κάτω μέρος του παραθύρου και τα Windows θα σας επιτρέψουν να συνεχίσετε τη διαδικασία εγκατάστασης. Μπορεί επίσης να σας ζητηθεί να εισαγάγετε έναν αριθμό-κλειδί προϊόντος αργότερα στη διαδικασία, επίσης - αν είστε, απλώς αναζητήστε έναν παρόμοιο μικρό σύνδεσμο για να παραλείψετε αυτήν την οθόνη.\nΕάν δεν βλέπετε αυτήν την επιλογή, μπορείτε επίσης να παρέχετε ένα κλειδί εγκατάστασης πελάτη KMS για να συνεχίσετε. Αυτά τα κλειδιά δεν θα σας δώσουν ένα ενεργοποιημένο αντίγραφο των Windows, εκτός εάν είστε σε έναν οργανισμό με υπηρεσία διαχείρισης κλειδιών, αλλά θα σας επιτρέψουν να περάσετε από τη διαδικασία εγκατάστασης των Windows.\nΌταν ορίσετε αυτήν την επιλογή, θα μπορείτε να εγκαταστήσετε είτε "Windows 10 Home" είτε "Windows 10 Pro". Λάβετε υπόψη ότι, εάν σκοπεύετε να πληρώσετε για αναβάθμιση στην έκδοση επί πληρωμή αργότερα, θα είναι φθηνότερο να κάνετε αναβάθμιση σε Windows 10 Home, επομένως ίσως θέλετε να εγκαταστήσετε την έκδοση Home. Όποια έκδοση κι αν επιλέξετε, τα Windows 10 θα εγκατασταθούν κανονικά.\nΟι Καλλυντικοί Περιορισμοί\nΑφού εγκαταστήσετε τα Windows 10 χωρίς κλειδί, στην πραγματικότητα δεν θα ενεργοποιηθεί. Ωστόσο, μια απενεργοποιημένη έκδοση των Windows 10 δεν έχει πολλούς περιορισμούς. Με τα Windows XP, η Microsoft χρησιμοποίησε πραγματικά το Windows Genuine Advantage (WGA) για να απενεργοποιήσει την πρόσβαση στον υπολογιστή σας. Αυτές τις μέρες, τα Windows σας παραπονιούνται μόνο με μερικούς μικρούς, καλλυντικούς τρόπους.\nΑρχικά, δεν θα παρατηρήσετε διαφορά. Τελικά, τα Windows θα αρχίσουν να σας ενοχλούν λίγο. Αρχικά, θα παρατηρήσετε ένα υδατογράφημα στην κάτω δεξιά γωνία της οθόνης σας. Θα δείτε επίσης "Τα Windows δεν είναι ενεργοποιημένα. Ενεργοποιήστε τα Windows τώρα. " σύνδεσμος στο κάτω μέρος της εφαρμογής Ρυθμίσεις. Αυτή είναι η μόνη μορφή nag που θα δείτε - για παράδειγμα δεν υπάρχουν αναδυόμενα παράθυρα.\nΔεύτερον, δεν θα μπορείτε να αλλάξετε την ταπετσαρία της επιφάνειας εργασίας σας και από την οθόνη Εξατομίκευση> Φόντο στην εφαρμογή Ρυθμίσεις. Θα εμφανιστεί το μήνυμα "Πρέπει να ενεργοποιήσετε τα Windows για να μπορέσετε να εξατομικεύσετε τον υπολογιστή σας" στο επάνω μέρος αυτού του παραθύρου και οι επιλογές για την αλλαγή της ταπετσαρίας σας θα είναι γκριζαρισμένες.\nΩστόσο, μπορείτε να αλλάξετε την ταπετσαρία σας με άλλους τρόπους. Για παράδειγμα, μπορείτε να κάνετε δεξί κλικ σε μια εικόνα στην Εξερεύνηση αρχείων και να επιλέξετε "Ορισμός ως φόντο επιφάνειας εργασίας". Θα μπορούσατε επίσης να ανοίξετε μια εικόνα στην εφαρμογή Φωτογραφίες, να κάνετε κλικ στο κουμπί μενού, να κάνετε κλικ στο "Ορισμός ως" και να κάνετε κλικ στο "Ορισμός ως φόντο". Τα Windows 7 σας επέστρεψαν τελικά σε μαύρο φόντο, αλλά τα Windows 10 δεν φαίνεται να το κάνουν.\nΘα βρείτε ταπετσαρίες που περιλαμβάνονται στα Windows 10 κάτω από το φάκελο C: \_ Windows \_ Web στην Εξερεύνηση αρχείων.\nΕκτός από αυτούς τους βασικούς περιορισμούς, το σύστημα Windows 10 θα συνεχίσει να λειτουργεί για πάντα. Δεν υπάρχουν προειδοποιήσεις για το nag εκτός από το υδατογράφημα, θα λάβετε όλες τις ενημερώσεις του συστήματος και όλα τα άλλα είναι εντελώς λειτουργικά. Το μόνο πράγμα που θα μπορούσε να το αλλάξει είναι η ενημέρωση των Windows 10, αλλά η Microsoft έγινε όλο και πιο επιεική από τα Windows 7.\nΤρόπος αναβάθμισης των Windows 10 σε μια ενεργοποιημένη έκδοση\nΜε τα Windows 10, μπορείτε πλέον να πληρώσετε για να αναβαθμίσετε ένα "μη γνήσιο" αντίγραφο των Windows σε άδεια. Ανοίξτε την εφαρμογή Ρυθμίσεις και μεταβείτε στην επιλογή Ενημέρωση και ασφάλεια> Ενεργοποίηση. Θα δείτε το κουμπί "Μετάβαση στο κατάστημα" που θα σας μεταφέρει στο Windows Store εάν τα Windows δεν διαθέτουν άδεια χρήσης.\nΣτο Κατάστημα, μπορείτε να αγοράσετε μια επίσημη άδεια χρήσης των Windows που θα ενεργοποιήσει τον υπολογιστή σας. Η αρχική έκδοση των Windows 10 κοστίζει 120 $, ενώ η έκδοση Pro κοστίζει 200 $. Πρόκειται για μια ψηφιακή αγορά και θα προκαλέσει αμέσως την ενεργοποίηση της τρέχουσας εγκατάστασης των Windows. Δεν χρειάζεται να αγοράσετε μια φυσική άδεια.\nΕγκαταστήσαμε το Windows 10 Professional ως παράδειγμα εδώ, επομένως το Windows Store θα μας επιτρέψει να αγοράσουμε μόνο την άδεια χρήσης των Windows 10 Pro των $ 200.\nΑυτή η επιλογή ενδέχεται να μην είναι διαθέσιμη σε όλες τις χώρες. Οι τιμές εδώ είναι για την αμερικανική έκδοση του Windows Store. Η Microsoft χρεώνει διαφορετικές τιμές σε διαφορετικές χώρες και νομίσματα.\nΤα Windows 7, 8 και 8.1 λειτούργησαν με τον ίδιο τρόπο. Η Microsoft δεν σας επέτρεψε επίσημα να κάνετε λήψη των Windows χωρίς κλειδί προϊόντος και δεν υπήρχε τρόπος να κάνετε πλήρη αναβάθμιση σε σύστημα με άδεια από τα Windows. Αυτό το καθιστά ακόμη πιο δελεαστικό με τα Windows 10 - για παράδειγμα, μπορείτε να εγκαταστήσετε τα Windows 10 στο Boot Camp στο Mac σας δωρεάν και, εάν το χρησιμοποιείτε συχνά, μπορείτε να πληρώσετε γρήγορα για να αφαιρέσετε το υδατογράφημα εάν αυτό αξίζει τον κόπο εσείς. Είναι σαν μια δωρεάν επίδειξη και μπορείτε να τη χρησιμοποιήσετε για να δημιουργήσετε όλες τις εικονικές μηχανές που σας αρέσουν για σκοπούς δοκιμών.\nΣίγουρα, η συμφωνία άδειας χρήσης μπορεί να πει ότι δεν πρέπει να τη χρησιμοποιείτε χωρίς κλειδί, αλλά οι συμφωνίες άδειας χρήσης της Microsoft λένε ότι κάθε είδους μπερδεμένα πράγματα. Η συμφωνία άδειας χρήσης της Microsoft εξακολουθεί να απαγορεύει τη χρήση των δημοφιλών αντιγράφων "OEM" των Windows 10 σε υπολογιστές που δημιουργείτε μόνοι σας. Εάν η Microsoft δεν θέλει άτομα που χρησιμοποιούν αδρανοποιημένα αντίγραφα των Windows 10 για παρατεταμένα χρονικά διαστήματα, μπορεί να κυκλοφορήσει μια ενημέρωση συστήματος που απενεργοποιεί αυτό.


Τι συμβαίνει όταν κολλάει ανεμοβλογιά ένας ενήλικας (βίντεο) - epirus24.gr ioannina24.gr arta24.gr preveza24.gr igoumenitsa24.gr\nΤι συμβαίνει όταν κολλάει ανεμοβλογιά ένας ενήλικας (βίντεο)\nΕάν έχετε περάσει ανεμοβλογιά, πιθανότατα την περάσατε σε τόσο μικρή ηλικία που δεν θυμάστε πόσο ενοχλητική είναι η λοίμωξη από το συγκεκριμένο ερπητοϊό που την προκαλεί, τον έρπη ζωστήρα.\nΌταν ο ιός της ανεμοβλογίας προσβάλλει έναν ενήλικα, η λοίμωξη δεν είναι εξίσου ήπια και μάλιστα μπορεί αν αποδειχθεί αρκετά επικίνδυνη, καθώς είναι πιο πιθανό να υπάρξουν επιπλοκές.\nΤο βίντεο που ακολουθεί δείχνει έναν 32χρονο άνδρα από το Λονδίνο ο οποίος προσβλήθηκε από ανεμοβλογιά.\nΤα πόδια, ο θώρακας, η πλάτη αλλά και ολόκληρο το σώμα του έχουν καλυφθεί από τις επίπονες φλύκταινες. Ο άνδρας ανέβασε το βίντεο στο YouTube ώστε να δείξει πόσο δύσκολο είναι να περνά κάποιος ανεμοβλογιά ως ενήλικας.\nΗ ανεμοβλογιά είναι εξαιρετικά μεταδοτική. Η λοίμωξη από τον έρπη ζωστήρα συνοδεύεται από την εμφάνιση κόκκινων εξανθημάτων επάνω στο δέρμα, τα οποία γεμίζουν με πύον και προκαλούν έντονη φαγούρα. Μετά από μερικές ημέρες, οι φλύκταινες ξηραίνονται και αρχίζουν να υποχωρούν.\nΜετά την οξεία φάση της λοίμωξης, ο ιός παραμένει αδρανής στο σώμα και μπορεί κάποια στιγμή να ενεργοποιηθεί και πάλι, χωρίς όμως να εκδηλωθεί ξανά ανεμοβλογιά.


Καταπολεμούν τη σκλήρυνση εκπαιδεύοντας το ανοσοποιητικό\nΕλπίδες για νέα θεραπεία από τα πρώτα στάδια της ασθένειας.\nΑσφαλής αλλά και αποτελεσματική αποδεικνύεται νέα πειραματική θεραπεία για την αντιμετώπιση της σκλήρυνσης κατά πλάκας, μετά τις πρώτες κλινικές δοκιμές. Πρόκειται ουσιαστικά για μια μέθοδο εκπαίδευσης του ανοσοποιητικού συστήματος προκειμένου να σταματήσει να επιτίθεται στο νευρικό σύστημα του οργανισμού.\nΣυγκεκριμένα, το ανοσοποιητικό επιτίθεται και καταστρέφει τη μυελίνη, την προστατευτική μεμβράνη των νευρώνων, με αποτέλεσμα αυτά να δυσκολεύονται να επικοινωνήσουν μεταξύ τους. Και όταν τα νεύρα χάνουν την ικανότητα ανταλλαγής μηνυμάτων, προκαλούνται προβλήματα στην κίνηση, στην ισορροπία, ακόμα και στην όραση. Επιστήμονες του Northwestern University Feinberg School of Medicine ανέπτυξαν μια τεχνική επανεκπαίδευσης του ανοσοποιητικού, έτσι ώστε να σταματήσει να αναγνωρίζει τη μυελίνη ως ξένο σώμα και να την πολεμά ως ιό. Ελαβαν δείγμα αίματος από τους ασθενείς και πρόσθεσαν σε αυτό λευκά αιμοσφαίρια, τα οποία αποτελούν τμήμα του ανοσοποιητικού, και κομμάτια μυελίνης. Στη συνέχεια τα χορήγησαν όλα αυτά σε ενέσιμη μορφή στον οργανισμό εννέα ασθενών, ώστε να αποκτήσουν ανοχή στη μυελίνη.\nΤα αποτελέσματα της έρευνάς τους δημοσιοποιήθηκαν στην επιθεώρηση «Science Transnational Medicine». Σύμφωνα με αυτά, η θεραπεία αποδείχτηκε ασφαλής και παρά το γεγονός ότι η μελέτη ήταν πολύ μικρή ώστε να εξαχθούν ασφαλή συμπεράσματα ως προς την αποτελεσματικότητά της, φάνηκε να καταπραΰνει την αντίδραση του ανοσοποιητικού απέναντι στη μυελίνη.\n«Η προσέγγισή μας αφήνει τη λειτουργία του φυσιολογικού ανοσοποιητικού ανέπαφη. Αυτό είναι το ιερό δισκοπότηρο» δήλωσε ο επικεφαλής της έρευνας Στίβεν Μίλερ επισημαίνοντας ότι μελλοντικές κλινικές δοκιμές θα συμπεριλάβουν ασθενείς στα πρώτα στάδια της νόσου. «Θέλουμε να χορηγήσουμε τη θεραπεία σε όσο το δυνατόν πιο αρχικό στάδιο γίνεται, πριν η ασθένεια προκαλέσει παράλυση εξαιτίας της βλάβης που θα έχει υποστεί η μυελίνη, γιατί όταν καταστραφεί, δύσκολα διορθώνεται» πρόσθεσε.\nΗ Βρετανική Εταιρία Πολλαπλής Σκλήρυνσης καλωσόρισε τα αποτελέσματα της έρευνας σημειώνοντας μέσω εκπροσώπων της ότι η μέθοδος αυτή ακούγεται «εξαιρετικά συναρπαστική» ως πιθανή θεραπεία για τους πάσχοντες από σκλήρυνση, καθώς μπλοκάρει την επίθεση του ανοσοποιητικού στα νεύρα διατηρώντας το πλήρως λειτουργικό κατά τα λοιπά.


Μητσοτάκης: Μέτρα 1,1 δισ. για 3,2 εκατ. πολίτες με οικογενειακό εισόδημα έως και 30.000 ευρώ - MacedoniaNet.gr\nΜητσοτάκης: Μέτρα 1,1 δισ. για 3,2 εκατ. πολίτες με οικογενειακό εισόδημα έως και 30.000 ευρώ\nΔιάγγελμα έκανε αργά το απόγευμα ο πρωθυπουργός Κυριάκος Μητσοτάκης με στόχο την ανακοίνωση μέτρων που θα ανακουφίσουν τους πολίτες που πλήττονται από την ακρίβεια λόγω της κατάστασης στην Ουκρανία.\nΌπως ο ίδιος ο πρωθυπουργός ανακοίνωσε στο διάγγελμα του αλλά και στην προσωπική του σελίδα στο facebook :\nΠροχωράμε σε ένα τρίμηνο πρόγραμμα πρόσθετων ενισχύσεων. Τα μέτρα αυτά απευθύνονται στους πιο αδύναμους και στη μεσαία τάξη. Μελετημένες παρεμβάσεις ύψους €1,1 δισ. που θα ανακουφίσουν 3,2 εκατομμύρια ευάλωτους πολίτες, αλλά και τα νοικοκυριά με ετήσιο εισόδημα έως €30.000.\nΟι νέες ρυθμίσεις αφορούν όλα τα μέτωπα της ακρίβειας: την τόνωση του εισοδήματος με ένα έκτακτο επίδομα στους χαμηλά αμειβόμενους και τους χαμηλοσυνταξιούχους. Τη στήριξη των οικογενειών με παιδιά, που έχουν σήμερα και τα περισσότερα έξοδα. Τη γενναία επιδότηση των λογαριασμών ρεύματος. Αλλά και τη μερική απορρόφηση των αυξήσεων στα καύσιμα. Ενώ συνδυάζονται με ειδικές μέριμνες για τους αγρότες και τις μικρομεσαίες επιχειρήσεις, οι οποίες έχουν χτυπηθεί ιδιαίτερα από τις αυξήσεις στο ηλεκτρικό ρεύμα.\nΞέρω επίσης ότι τα όσα πετύχαμε επί σχεδόν τρία χρόνια, μειώνοντας φόρους και εισφορές και αυξάνοντας το διαθέσιμο εισόδημα, πολιορκούνται τώρα από την ακρίβεια. Ενώ το γεγονός πως η οικονομία και η κοινωνία έμειναν όρθιες χάρη στα 43 δισεκατομμύρια κατά της πανδημίας, δεν αρκεί για να αισθανόμαστε σήμερα ασφαλείς»\nΕπίθεση στην Ουκρανία Κυριάκος Μητσοτάκης ουκρανια Ρωσια\nΠροηγούμενο άρθροΚίνα και Σ. Αραβία «χτυπούν» σκληρά το δολάριο!\nΕπόμενο άρθροΜεντβέντεφ: Η Ρωσία έχει τη δύναμη να βάλει τους εχθρούς μας στη θέση τους


«Ο θείος Βάνιας» - Αν γινόταν να ζήσει κανείς τη ζωή που του απομένει αλλιώς. [Γνωρίστε το έργο πριν την προβολή! | «Ψηφιακή» Σκηνή Ε.Θ. | n-t.gr] - Εθνικό Θέατρο - Εθνικό Θέατρο\nΗμερομηνία Ανάρτησης: 08.5.2020\nΑν γινόταν να ζήσει κανείς τη ζωή που του απομένει αλλιώς.\n[Παρακολουθείστε τη διαδικτυακή προβολή της παράστασης: n-t.gr]\n«Bλέποντας τους ήρωές σας πάνω στη σκηνή, είχα την αίσθηση ότι μ’ έκοβε ολάκερο ένα μαλακό πριόνι: τα δόντια του μπήγονταν κατευθείαν στην καρδιά.»\nΟ Άντον Τσέχωφ είναι ένας από τους σημαντικότερους θεατρικούς συγγραφείς του ρωσικού αλλά και του παγκόσμιου θεάτρου, συν-διαμορφωτής, σύμφωνα με πολλούς μελετητές, μαζί με τους Ερρίκο Ίψεν και Αύγουστο Στρίντμπεργκ, της πρώιμης περιόδου του μοντερνισμού στο θέατρο. Στο πλούσιο συγγραφικό του έργο, πέρα από τα διηγήματα, συγκαταλέγονται μερικά από τα σημαντικότερα έργα-σταθμοί της παγκόσμιας δραματουργίας: Γλάρος (1896), Θείος Βάνιας (1897), Τρείς αδελφές (1901), Βυσσινόκηπος (1903).\nΜέσα από το corpus των έργων του στηλιτεύει τον σύγχρονο τρόπο ζωής στη Ρωσία του τέλους του 19ου αιώνα. Καθρεφτίζει το απελπιστικό βάλτωμα της Ρωσίας που συνθλιβόταν από την αυταρχικότητα του Αλεξάνδρου Γ’. Οι ήρωες των διηγημάτων και των θεατρικών του έργων ήταν τυλιγμένοι μέσα σ’ αυτή τη σκιερή ατμόσφαιρα, που ήταν το φυσικό τους στοιχείο. Καθηλωμένοι από την αντίθεση μεταξύ του υπέρτατου ιδεώδους και της πραγματικότητας, που τους οδηγούσε σε απάθεια ή στείρες ελπίδες.\nΣτο στόχαστρο της κριτικής του βρίσκονται κυρίως οι επαρχιώτες αριστοκράτες, πηγή έμπνευσης των θεατρικών του ειδώλων, που χαρακτηρίζονται από οκνηρία, κενότητα, ανευθυνότητα και ηθική αδράνεια. Η πλήξη και η ανία, αυτό το αίσθημα κατάπτωσης, θα ταλαιπωρήσει και τον ίδιο, όπως γράφει η βιογράφος του, πριγκίπισσα Τουμάνοβα (Άντον Τσέχωφ: Η φωνή της Ρωσίας που δύει), αίσθημα το οποίο, βέβαια, θα αντιμάχεται σ’ όλη του τη ζωή με σκληρή δουλειά, είτε γράφοντας είτε προσφέροντας τις υπηρεσίες του στο κοινωνικό σύνολο ως γιατρός.\nΟ Τσέχωφ ήταν παθιασμένος με την έννοια της κουλτούρας, ιδωμένης πάντοτε μέσα από το πρίσμα της προσωπικής ολοκλήρωσης και θέλησης, που πηγάζει από την αξιοπρέπεια, την ευφυΐα και τη μόρφωση. πιστεύει στο φως και προσπαθεί να νικήσει τις δυνάμεις του σκότους, αντιπαραβάλλοντάς τους τις δυνάμεις του διαφωτισμού.\nΟ μεγάλος σταθμός για τη θεατρική σταδιοδρομία του θα συνδεθεί με την ίδρυση του Θεάτρου Τέχνης της Μόσχας, το 1898, και τη γνωριμία του με τους ιδρυτές του, Κονσταντίν Στανισλάφκσι και Βλαντίμιρ Νεμίροβιτς - Ντάντσενκο. Εκεί, στον ναό του νατουραλιστικού θεάτρου, θα παρουσιαστούν τα περισσότερα από τα έργα του και η φήμη του θα εκτοξευτεί στα ύψη, αφού προηγουμένως ξεπεραστεί ο δισταγμός που είχε δημιουργήσει η καινοτομία της γραφής του στο κοινό, συνηθισμένο καθώς ήταν στα μελοδράματα. Η επιτυχία του αυτή θα τον κατατάξει στους μεγάλους συγγραφείς της ρωσικής λογοτεχνίας δίπλα στους Γκόγκολ, Τουργκένιεφ και Τολστόι, και συνάμα θα του ανοίξει τις πόρτες των θεάτρων των μεγαλύτερων πόλεων της αυτοκρατορίας. Στο Θέατρο Τέχνης της Μόσχας θα γνωρίσει και θα ερωτευτεί την ηθοποιό Όλγα Κνίπερ, μέλος της ρωσικής Ακαδημίας Επιστημών, και μετέπειτα σύζυγό του.\nΗ πρεμιέρα του Θείου Βάνια δίνεται στο Θέατρο Τέχνης της Μόσχας, το 1899, έναν χρόνο ακριβώς μετά την ίδρυσή του. Είναι μια χρονιά που θα σημαδευτεί από σημαντικά γεγονότα καθώς στη Ρωσία έχουμε την ίδρυση του Σοσιαλδημοκρατικού κόμματος και στη Γαλλία τη φυλάκιση του Εμίλ Ζολά για το πύρινο άρθρο του με τίτλο Κατηγορώ, που δημοσιεύτηκε σε ημερήσια εφημερίδα και στο οποίο καταφέρεται εναντίον της γαλλικής κυβέρνησης για την αντισημιτική της στάση στην υπόθεση Ντρέιφους.\nΣτην πρώτη παράσταση του Θείου Βάνια στο Θέατρο Τέχνης, ο Κονσταντίν Στανισλάφσκι θα κρατήσει για τον εαυτό του έναν από τους πρωταγωνιστικούς ρόλους και η Όλγα Κνίπερ θα υποδυθεί την Ελένα. Ο Θείος Βάνιας αποτελεί την αναθεωρημένη εκδοχή ενός παλαιότερου έργου του Τσέχωφ, με τίτλο Το στοιχειό του δάσους, που είχε γράψει οκτώ χρόνια πριν και είχε επίσης ανεβάσει στη Μόσχα. Σε εκείνη την πρώτη εκδοχή του έργου, ο ήρωας αυτοκτονεί στο τέλος και η Σόνια, η ανιψιά του, που εδώ είναι μια ελκυστική νεαρή γυναίκα, ετοιμάζεται να παντρευτεί τον δημοκρατικό ήρωα του έργου. Στην αναθεωρημένη εκδοχή, που τιτλοφορείται πια, Θείος Βάνιας, ο βασικός ήρωας εκτός από τον τίτλο καταλαμβάνει πλέον και το κέντρο των δραματικών εξελίξεων.\nΟ κατά Στανισλάφσκι Θείος Βάνιας παρουσιάστηκε ως ένα θέατρο ατμόσφαιρας, και η ατμόσφαιρα που επικρατούσε σ’ αυτό το θέατρο ήταν της πλήξης. Στον Τσέχωφ η ατμόσφαιρα είναι ένα στοιχείο ανάμεσα στα άλλα, και αυτό υπήρξε το σημείο παρερμηνείας από πλευράς Στανισλάφσκι. Η πλήξη για τον Τσέχωφ ήταν το αντίθετο από αυτό που έβλεπε στην σκηνή. Δεν ήταν κάτι δακρύβρεχτο, μελαγχολικό, ελεγειακό και συναισθηματικό, αντίθετα ήταν κάτι μισητό, όπως πρέπει να ήταν για έναν άνθρωπο που υπέφερε από βαθιά πλήξη, επειδή είχε αναγκαστεί να την υπομείνει. Σύμφωνα με τον Γκόργκι, ο Τσέχωφ ήταν ένας άνθρωπος που θεωρούσε τη δουλειά θεμέλιο της κουλτούρας και του πολιτισμού. Η πλήξη που αναπαριστούσε ο Τσέχωφ εμπεριείχε την επίγνωση του κενού, μια γνώση που οδηγεί στην οκνηρία, η οποία μπορεί να είναι μισητή για τον άνθρωπο σε κάθε εποχή.\nΥπήρξε και ο ίδιος ο Τσέχωφ ένας άνθρωπος με αντιφάσεις. Ήταν γιατρός και συγχρόνως ήταν και ο ίδιος βαριά άρρωστος. Έπασχε από φυματίωση. Έγραφε κωμωδίες και τις ανέβαζαν σαν τραγωδίες. Μπορούσε να δει πέρα από τις αξιώσεις των καιρών του και ήξερε πώς όλα θα ήταν διαφορετικά στο μέλλον, εκτός βέβαια από τη φύση του ανθρώπου και τη φύση της ζωής.\nΣτον Θείο Βάνια το μέλλον δεν φαντάζει καθόλου ελπιδοφόρο, όπως εμφανίζεται και χωρίς νόημα το παρόν. Όλοι οι ήρωες του έργου μιλούν για το παρελθόν και τροφοδοτούν τις ζωές τους μέσα από γεγονότα που τους σημάδεψαν σε παρελθόντα χρόνο.\nΒρισκόμαστε σε ένα κτήμα της ρωσικής επαρχίας, βασική πηγή εισοδήματος του καθηγητή Ιστορίας Τέχνης, Σερεμπριακόφ και της νεαρής εκθαμβωτικής συζύγου του, Ελένας. Το ζευγάρι έχει επισκεφτεί το κτήμα, που σ’ αυτό μένουν η κόρη του καθηγητή, Σόνια, ο αδελφός της πρώτης του γυναίκας, που δεν ζει πια, Βάνιας, και η ηλικιωμένη μητέρα τους. Ο Βάνιας έχει παραιτηθεί από τα κληρονομικά του δικαιώματα στο κτήμα, έχει αποπληρώσει τα χρέη και συνεχίζει να ασχολείται με τη διαχείρισή του. Μόνιμη συντροφιά για τους ενοίκους του κτήματος είναι ο γιατρός Άστροφ, που όταν δεν φροντίζει τους αρρώστους του, προτιμά να περνά τον καιρό του στο δάσος φυτεύοντας δέντρα.\nΗ παρουσία του ζευγαριού θα ταράξει τα λιμνάζοντα νερά του κτήματος. Βάνιας και Άστροφ, θα πέσουν θύματα της γοητευτικής Ελένας, ενώ η Σόνια θα αναγκαστεί να εκμυστηρευτεί στην Ελένα τα αισθήματά της για τον Άστροφ, τα οποία θα μείνουν χωρίς ανταπόκριση. Οι ισορροπίες θα διαταραχτούν ακόμη περισσότερο όταν ο καθηγητής θα ανακοινώσει στην υπόλοιπη οικογένεια την πρόθεσή του να πουλήσει το κτήμα, χωρίς προηγουμένως να έχει μεριμνήσει για τους ανθρώπους που ζουν εκεί.\nΟ Βάνιας, διαψευσμένος από την αχάριστη συμπεριφορά του καθηγητή, που μέχρι πρότινος εκτιμούσε και θαύμαζε, διεκδικεί να ζήσει τη ζωή από την οποία οικειοθελώς είχε παραιτηθεί για να φροντίσει την οικογένεια και μετατρέπεται σε έναν άντρα γκρινιάρη και επιθετικό. Παίζει έναν ρόλο που είναι έξω από τον χαρακτήρα του, του οποίου η ανικανότητα αντανακλά την στειρότητα μιας αριστοκρατίας που σβήνει.\nΗ τάξη θα αποκατασταθεί όταν ο Σερεμπριακόφ και η Ελένα θα αναχωρήσουν για νέες περιπέτειες, αφήνοντας τον Βάνια και τη Σόνια καταδικασμένους να ζήσουν μια στερημένη ζωή στο κτήμα.\nΟ Θείος Βάνιας έχει συμπεριληφθεί δύο φορές στο ρεπερτόριο του Εθνικού Θεάτρου μέχρι τώρα, την πρώτη φορά το 1958 σε σκηνοθεσία του Καρόλου Κουν, ιδρυτή του Θεάτρου Τέχνης στην Ελλάδα. Η δεύτερη φορά το 2009 σε σκηνοθεσία του Γιάννη Χουβαρδά, καλλιτεχνικού διευθυντή του Εθνικού Θεάτρου κατά την περίοδο 2007 – 2013.


Xanthinet.gr - Προβολή άρθρων κατά ημερομηνία: Ιανουάριος 2017\nΣτις 1 Φεβρουαρίου συνεδριάζει το Δημοτικό Συμβούλιο Μύκης – Στις 30 Ιανουαρίου η Οικονομική Επιτροπή\nΗ πρόσκληση και τα θέματα της συνεδρίασης του Δημοτικού Συμβουλίου\n2. Τον αξιότιμο κ. Δήμαρχο.\n3. Τους Προέδρους των Τοπικών Συμβουλίων\n4. Τους αρμόδιους υπάλληλους – εισηγητές.\nΣας παρακαλούμε να προσέλθετε στις 01/02/2017 ημέρα Τετάρτη και ώρα 15.00 σε τακτική συνεδρίαση του Δημοτικού Συμβουλίου, σύμφωνα με το άρθρο 67 του Ν.3852/2010 στο Δημαρχιακό Κατάστημα Σμίνθης και στην αίθουσα συνεδριάσεων του Δημοτικού Συμβουλίου, για να συζητηθούν τα εξής θέματα και να ληφθούν οι σχετικές αποφάσεις:\n1ο Θέμα: Έγκριση προϋπολογισμού της Κ.Δ.Ε.Μ. οικ. έτους 2017. (Εισηγητής: κ. Ιμπραήμκο Ιμπραήμ Πρόεδρος της ΚΔΕΜ)\n2ο Θέμα: Έγκριση ΟΠΔ (Ολοκληρωμένο Πλαίσιο Δράσης) οικ. έτους 2017 Δήμου Μύκης (συμπεριλαμβανομένου του ΟΠΔ της ΚΔΕΜ). (εισηγήτρια: κ. Μύτικα Μαρία-Προϊστ. Τμήμ. Οικον. Υπηρεσιών)\n3ο Θέμα: Τροποποίηση προϋπολογισμού Δήμου Μύκης οικ. έτους 2017 (2η αναμόρφωση) (εισηγήτρια: κ. Μύτικα Μαρία-Προϊστ. Τμήμ. Οικον. Υπηρεσιών)\n4ο Θέμα: Έγκριση 2ου Πρωτοκόλλου Κανονισμού Τιμών Μονάδος Νέων Εργασιών (ΠΚΤΜΝΕ) και 2ου Ανακεφαλαιωτικού Πίνακα Εργασιών (ΑΠΕ) του έργου «Έργα ανάπλασης οικισμού Ιαματικών Πηγών» αναδόχου Κ/Ξ ΣΠ. ΜΕΡΚΟΥΡΗΣ-ΧΑΤΖΗΚΩΝΣΤΑΝΤΙΝΟΥ ΦΩΤΙΟΣ. (Εισηγητής: κ. Μαυρομάτης Χρήστος ,Προϊστ. Τμήμ. Τεχνικών Υπηρεσιών)\n5ο Θέμα: Έγκριση 2ου Ανακεφαλαιωτικού Πίνακα Εργασιών (ΑΠΕ) του έργου: "Ασφαλτόστρωση δρόμων Δ.Ε. Μύκης", αναδόχου ΜΑΚΡΙΔΗΣ ΑΤΕ. (Εισηγητής: κ. Μαυρομάτης Χρήστος ,Προϊστ. Τμήμ. Τεχνικών Υπηρεσιών)\n6ο Θέμα: Έγκριση Σύναψης προγραμματικής σύμβασης μεταξύ του Δήμου Μύκης και του Δήμου Αβδήρων για παροχή Διοικητικής και Τεχνικής Υποστήριξης. (Εισηγητής: κ. Μαυρομάτης Χρήστος ,Προϊστ. Τμήμ. Τεχνικών Υπηρεσιών)\n7ο Θέμα: Συγκρότηση επιτροπής Προσωρινής και οριστικής Παραλαβής του έργου: «Φωτισμός γηπέδου Κοτύλης». (Εισηγητής: κ. Μαυρομάτης Χρήστος ,Προϊστ. Τμήμ. Τεχνικών Υπηρεσιών)\n8ο Θέμα: Συγκρότηση επιτροπής Προσωρινής και οριστικής Παραλαβής του έργου: «Φωτισμός πεζογέφυρας Σμίνθης». (Εισηγητής: κ. Μαυρομάτης Χρήστος ,Προϊστ. Τμήμ. Τεχνικών Υπηρεσιών)\n9ο Θέμα: Έγκριση 1ου Ανακεφαλαιωτικού πίνακα και πρωτοκόλλου κανονισμού νέων τιμών για το έργο: «ΑΝΑΚΑΙΝΙΣΗ ΓΙΑ ΕΠΑΝΑΧΡΗΣΗ ΔΗΜΟΤΙΚΟΥ ΚΤΙΡΙΟΥ ΣΤΟΝ ΟΙΚΙΣΜΟ ΙΑΜΑΤΙΚΩΝ ΠΗΓΩΝ ΔΗΜΟ ΜΥΚΗΣ» (Εισηγητής: κ. Μαυρομάτης Χρήστος ,Προϊστ. Τμήμ. Τεχνικών Υπηρεσιών)\n10ο Θέμα: Συγκρότηση επιτροπής παραλαβής εξειδικευμένων υπηρεσιών. (Εισηγητής: κ. Μαυρομάτης Χρήστος ,Προϊστ. Τμήμ. Τεχνικών Υπηρεσιών)\n11ο Θέμα: Έγκριση διενέργειας διαγωνισμού για την ανάθεση υπηρεσίας «Επισκευή και συντήρηση οχημάτων Δήμου Μύκης» (Εισηγητής: κ. Πλουμιστού Δήμητρα, Προϊστ. Τμήμ. Καθαριότητας Περιβάλλοντος και Ανακύκλωσης)\n12ο Θέμα: Συγκρότηση επιτροπής παραλαβής ανταλλακτικών και συντήρησης οχημάτων Δήμου Μύκης. (Εισηγητής: κ. Πλουμιστού Δήμητρα, Προϊστ. Τμήμ. Καθαριότητας Περιβάλλοντος και Ανακύκλωσης)\n13ο Θέμα: Συγκρότηση επιτροπής παραλαβής καυσίμων κίνησης και θέρμανσης Δήμου Μύκης. (Εισηγητής: κ. Πλουμιστού Δήμητρα, Προϊστ. Τμήμ. Καθαριότητας Περιβάλλοντος και Ανακύκλωσης)\n14ο Θέμα: Έγκριση ανανέωσης συνεργασίας Δήμου Μύκης με ΔΙΑΑΜΑΘ (ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΙΑ ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ ΑΝΑΤΟΛΙΚΗΣ ΜΑΚΕΔΟΝΙΑΣ – ΘΡΑΚΗΣ Α.Ε.), για το έτος 2017. (Εισηγητής: κα. Πλουμιστού Δήμητρα, Προϊστ. Τμήμ. Καθαριότητας Περιβάλλοντος και Ανακύκλωσης)\n15ο Θέμα: Συγκρότηση επιτροπής παραλαβής προμηθειών. (εισηγητής: κα. Κύρου Μαρία, Προϊσταμένη Δ/νσης Διοικητικών & Οικονομικών Υπηρεσιών)\n16ο Θέμα: Συγκρότηση επιτροπής παραλαβής υπηρεσιών. (εισηγητής: κα. Κύρου Μαρία, Προϊσταμένη Δ/νσης Διοικητικών & Οικονομικών Υπηρεσιών)\n17ο Θέμα: Έγκριση για την λειτουργία υπηρεσιών του δήμου σε εικοσιτετράωρη βάση καθημερινά , κατά τις εξαιρέσιμες και τα Σαββατοκύριακα. (εισηγητής: κ. Μωυσίδης Βασίλης, Προϊστάμενος Διοικητικών Υπηρεσιών )\n18ο Θέμα: Μίσθωση ακινήτου για την στέγαση του ΚΕΝΤΡΟΥ ΚΟΙΝΟΤΗΤΑΣ ΔΗΜΟΥ ΜΥΚΗΣ. (εισηγητής: κ. Παπουτσόγλου Στέλιος, ειδικός συνεργάτης Δημάρχου)\n19ο Θέμα: Συγκρότηση τριμελούς επιτροπής διενέργειας δημοπρασίας μίσθωσης ακινήτου για την στέγαση του ΚΕΝΤΡΟΥ ΚΟΙΝΟΤΗΤΑΣ ΔΗΜΟΥ ΜΥΚΗΣ. (εισηγητής: κ. Παπουτσόγλου Στέλιος, ειδικός συνεργάτης Δημάρχου)\n20ο Θέμα: Τροποποίηση της υπ’ αριθ. 200/2016 απόφασης του Δημοτικού Συμβουλίου Μύκης περί του ορισμού των μελών της επιτροπής εξέτασης καταλληλότητας και εκτίμησης ακινήτου για την στέγαση του ΚΕΝΤΡΟΥ ΚΟΙΝΟΤΗΤΑΣ ΔΗΜΟΥ ΜΥΚΗΣ. (εισηγητής: κ. Παπουτσόγλου Στέλιος, ειδικός συνεργάτης Δημάρχου)\n21ο Θέμα: Συμμετοχή του Δήμου Μύκης στην αύξηση του Μετοχικού Κεφαλαίου της Αναπτυξιακής Ροδόπης – Αναπτυξιακή Ανώνυμη εταιρία ΟΤΑ με τον διακριτικό τίτλο ΑΝ. ΡΟ. ΑΕ. (εισηγητής: κ. Παπουτσόγλου Στέλιος, ειδικός συνεργάτης Δημάρχου)\n22ο Θέμα: Πλήρωση τριών (3) θέσεων προσωπικού ΙΔΟΧ του ΚΕΝΤΡΟΥ ΚΟΙΝΟΤΗΤΑΣ ΔΗΜΟΥ ΜΥΚΗΣ για ένα (1) έτος με δυνατότητα ανανέωσης ή παράτασης . (εισηγητής: κ. Μωυσίδης Βασίλης, Προϊστάμενος Διοικητικών Υπηρεσιών )\n23ο Θέμα: Απολογισμός σχολικών μονάδων πρωτοβάθμιας εκπαίδευσης οικ. έτους 2016. ( εισηγητής : κ. Πετσενίκ Αδνάν, Πρόεδρος Δημοτικού Συμβουλίου)\n24ο Θέμα: Άδεια απουσίας του δημ. συμβούλου κ. Χόμκο Ερκάν. (εισηγητής : κ. Πετσενίκ Αδνάν, Πρόεδρος Δημοτικού Συμβουλίου)\nΗ πρόσκληση και τα θέματα της συνεδρίασης της Οικονομικής Επιτροπής\n1) Ιμπραήμκο Ιμπραήμ\n2) Καβάς Κενάν\n3) Ραμαδάν Μπαχρή\n4) Μουσταφά Ογλού Μεχμέτ\n5) Μπουγιουκλού Χουσεΐν\n6) Ντελή Χουσεΐν Ριτβάν\nΣύμφωνα με τις διατάξεις του άρθρου 75 παρ. 6 του Ν. 3852/2010, σας καλούμε σε τακτική συνεδρίαση της Οικονομικής Επιτροπής του Δήμου Μύκης που θα γίνει την 30-01-2017 ημέρα Δευτέρα και ώρα 13:00 στην αίθουσα συνεδριάσεων του Δημοτικού καταστήματος, στην Σμίνθη για συζήτηση και λήψη αποφάσεων στα παρακάτω θέματα της ημερήσιας διάταξης:\nΘΕΜΑ (1): Εισήγηση τροποποίησης προϋπολογισμού Δήμου Μύκης οικ. έτους 2017 (2η αναμόρφωση)\nΘΕΜΑ (2): Έγκριση ΟΠΔ οικ. έτους 2017 της ΚΔΕΜ.\nΘΕΜΑ (3): Έγκριση διενέργειας δαπάνης για την προμήθεια φορητού συστήματος εντοπισμού διαρροών για την υπηρεσία Ύδρευσης του Δήμου Μύκης.\nΘΕΜΑ (4): Έγκριση διενέργειας δαπάνης για την απόφραξη αποχετευτικών αγωγών σε διάφορους οικισμούς του Δήμου.\nΘΕΜΑ (5): Έγκριση διενέργειας δαπάνης για την προμήθεια υλικών ύδρευσης για τις ανάγκες της υπηρεσίας ύδρευσης Δημοτικής Ενότητας Μύκης\nΘΕΜΑ (6): Έγκριση διενέργειας δαπάνης για την προμήθεια υποχλωριώδους νατρίου.\nΘΕΜΑ (7): Έγκριση προσωρινού αναδόχου του έργου «Έργα υποδομής σε οικισμούς Δ.Κ. Εχίνου,.\nΘΕΜΑ (8): Κατεπείγουσα προμήθεια και τοποθέτηση ελαστικών για το όχημα ΚΗΥ 4288 μάρκας ΜΑΖDA.\nΘΕΜΑ (9): Έγκριση διενέργειας δαπάνης για «Προμήθεια αλατιού οδοποιίας για τις ανάγκες αποχιονισμού του οδικού δικτύου της δημοτικής ενότητας Μύκης».\nΘΕΜΑ (10): Έγκριση διενέργειας δαπάνης για προμήθεια ηλεκτρολογικού υλικού, προϋπολογισμού 14.998,62€.\nΘΕΜΑ (11): Έγκριση διενέργειας δαπάνης για «Εργασίες αντικατάστασης λαμπτήρων και συντήρησης των ΦΟΠ», προϋπολογισμού 20.000,0€.\nΘΕΜΑ (12): Έγκριση διενέργειας δαπάνης για «Μεταφορά αλατιού οδοποιίας».\nΘΕΜΑ (13): Έγκριση διενέργειας δαπάνης για επισκευή – συντήρηση οχημάτων του Δήμου Μύκης.\nΘΕΜΑ (14): Αναλήψεις υποχρεώσεων οικ. έτους 2017.\nΘΕΜΑ (15): Ανάθεση εργασιών σε δικηγόρο για την παράσταση και προτάσεις ενώπιον του Ειρηνοδικείου Ξάνθης, όπου συζητείται η αγωγή τακτική του Φωκιανού Κωνσταντινου κατά του Δήμου Μύκης.\nΘΕΜΑ (16): Ανάθεση εργασιών σε δικηγόρο για την παράσταση και προτάσεις ενώπιον του Πενταμελές Εφετείου Θράκης, όπου συζητείται η αγωγή τακτική της Ραφικά Καπζά κατά του Δήμου Μύκης.\nΘΕΜΑ (17): Ανάθεση εργασιών σε δικηγόρο για την παράσταση ενώπιον του Μονομελούς Πλημμελειοδικείου Ξάνθης για την μήνυση που κατέθεσε ο Ρήγας Κωνσταντίνος κατά του Αντιδημάρχου Μύκης κ. Χαφούζ – Αχμέτ Χαϊρεντίν.\nΘΕΜΑ (18): Ανάθεση εργασιών σε δικηγόρο για την παράσταση και προτάσεις ενώπιον του Μονομελές Εφετείου Θράκης, όπου συζητείται η έφεση των πρώην υπαλλήλων της Αναπτυξιακής Α.Ε. κατά του Δήμου Μύκης, λοιπών άλλων και της υπ' αριθμ. 217/2013 απόφασης του Μονομελούς Πρωτοδικείου Ξάνθης.\nΕπίσκεψη του νέου Διοικητή του Δ΄ Σ.Σ. στο Δήμαρχο Ξάνθης\nΕπίσκεψη εθιμοτυπικού χαρακτήρα πραγματοποίησε στον Δήμαρχο Ξάνθης κ. Χαράλαμπο Δημαρχόπουλο ο νέος Διοικητής του Δ΄ Σώματος Στρατού, Αντιστράτηγος Γεώργιος Καμπάς, το Σάββατο 28 Ιανουαρίου 2017.\nΗ επίσκεψη πραγματοποιήθηκε στα πλαίσια ανάληψης των καθηκόντων του κ. Γεώργιου Καμπά ως Διοικητή του Δ΄.Σ.Σ\nΟ Δήμαρχος ευχήθηκε στο νέο Διοικητή του Δ΄ ΣΣ δύναμη και καλή επιτυχία στο έργο του, τόνισε δε, την διαχρονική και αγαστή συνεργασία μεταξύ του Δήμου Ξάνθης και του Δ’ Σ.Σ.\nΣτη συνάντηση επίσης συζητήθηκαν επίκαιρα θέματα που αφορούν την περιοχή, αλλά και το Δήμο της Ξάνθης που συνάδουν με τις αρμοδιότητές τους για το καλό της κοινωνίας.\nΣυνέντευξη του Νίκου Τόσκα στην εφημερίδα Αγορά\nΟ Αναπληρωτής Υπουργός Προστασίας του Πολίτη Νίκος Τόσκας παραχώρησε συνέντευξη σήμερα, 28 Ιανουαρίου 2017, στην εφημερίδα “Αγορά” και στον δημοσιογράφο Χρήστο Τσιγουρή.\nΈκλεισαν δύο χρόνια αριστερής διακυβέρνησης. Πόσο μακριά πιστεύετε ότι μπορεί να πάει η κυβέρνηση Τσίπρα;\nΗ κυβέρνηση πέρασε «διά πυρός και σιδήρου» αυτά τα δύο χρόνια. Με πολύ μεγάλες δυσκολίες, υπό πρωτοφανώς δύσκολες συνθήκες και συσχετισμούς, προσπαθεί να σταθεροποιήσει την κατάσταση στη χώρα. Να μπει η χώρα σε φάση παραγωγικότητας και ανάπτυξης, ώστε να μπορέσει ο εργαζόμενος λαός να αποκτήσει αξιοπρεπές επίπεδο διαβίωσης. Το ζητούμενο αυτόν τον καιρό είναι η ολοκλήρωση της αξιολόγησης, γιατί αποτελεί κλειδί για την ένταξη στο πρόγραμμα ποσοτικής χαλάρωσης, το οποίο θα μας δώσει τη δυνατότητα επαναφοράς σε μια κανονικότητα για την οικονομία. Αλλά, ξέρετε κάτι, ας μη βλέπουμε το στοίχημα αυτό αποκομμένο από την ανάπτυξη στην υπόλοιπη Ευρώπη. Εδώ ο εχθρός της ανάπτυξης λέγεται λιτότητα και έχει σχέση με τις νεοφιλελεύθερες αντιλήψεις που επικράτησαν τα τελευταία χρόνια, αν και ήταν το λάθος «φάρμακο». Είναι οι αντιλήψεις με τις οποίες εδώ στη χώρα μας ταυτίζεται η αξιωματική αντιπολίτευση. Με σχέδιο τον αυτόματο πιλότο της αγοράς, στο όνομα της μείωσης των φόρων. Αν αυτό συμβεί χωρίς βελτίωση της γενικότερης κατάστασης και των δεικτών της οικονομίας, θα καταρρεύσουν οι κρατικές υποδομές για κοινωνική προστασία. Οι αδύναμοι -που για την κυβέρνηση του ΣΥΡΙΖΑ είναι προτεραιότητα- θα μείνουν στο περιθώριο χωρίς κανένα δίχτυ προστασίας. Αυτά, όμως, τα αποκρύπτει η Ν.Δ. Εμείς δεν θέλουμε απλώς ανάπτυξη των αριθμών δημιουργώντας νέες στρατιές από νεόπτωχους, αλλά δίκαιη ανάπτυξη. Με κοινωνικές ανισότητες δεν μπορεί να προχωρήσει μια χώρα. Θα τηρήσουμε την εντολή του λαού και θα βγάλουμε τη χώρα από την επιτροπεία.\nΑπαντάτε τώρα στην κριτική που δέχεστε από τη Νέα Δημοκρατία;\nΚατ’ αρχήν, λέει ψέματα η Ν.Δ. όταν υπαινίσσεται ότι μέσα σε 24 ώρες θα λύσει τα θέματα τάξης. Πιστέψτε με, τα προβλήματα αυτά είναι σύνθετα και δεν λύνονται με το πάτημα ενός κουμπιού. Από μάγους έχουμε χορτάσει και έχουμε απογοητευτεί. Συνολικότερα, όμως, πίσω από το «νόμος και τάξη» του κ. Μητσοτάκη κρύβεται το «σοκ και δέος». Δόγμα που συνίσταται σε μια συντηρητική ατζέντα με κύριο χαρακτηριστικό τη λιτότητα και τον νόμο της αγοράς ως ρυθμιστή. Δεν είναι τυχαίο ότι, από τη μία, κατηγορεί την κυβέρνηση για οδυνηρές υποχωρήσεις στη διαπραγμάτευση και, από την άλλη, όταν ήρθε η 13η σύνταξη στη Βουλή, έσπευσε να ευθυγραμμιστεί με τη σκληρή γραμμή των δανειστών. Ας αποφασίσει με ποιους είναι και να πει αν θα προχωρήσει σε ομαδικές απολύσεις, όπως ζητεί το ΔΝΤ. Άλλωστε, ως υπουργός ο κ. Μητσοτάκης έχει δώσει τέτοια δείγματα γραφής. Αυτός ήταν ο υπουργός των απολύσεων. «Και με τον χωροφύλακα και με τον αστυφύλακα» δεν γίνεται. Πίσω από το «λιγότερο κράτος» κρύβεται το λιγότερο κοινωνικό κράτος.\nΟι αγρότες είναι έτοιμοι για κινητοποιήσεις. Τι θα τους ζητούσατε αν τους είχατε τώρα απέναντί σας;\nΕίναι δημοκρατικό δικαίωμα οποιασδήποτε κοινωνικής τάξης να αναδεικνύει τα προβλήματά της και να αγωνίζεται για την επίλυσή τους. Όμως, αυτές οι κινητοποιήσεις δεν θα πρέπει να δημιουργούν προβλήματα σε ζωτικά θέματα άλλων κοινωνικών τάξεων. Επιπλέον, δεν θα πρέπει να διαταράσσουν τις διεθνείς σχέσεις με αποκλεισμό των διασυνοριακών οδών, ούτε τις σχέσεις με την Ε.Ε. από την παρεμπόδιση της διακίνησης των αγαθών, γιατί θα υπάρξουν οικονομικές επιπτώσεις σε μια οικονομία που προσπαθεί να σταθεί στα πόδια της.\nΆρα, τους προειδοποιείτε για τον Προμαχώνα;\nΝα μην κλείσουν τη δίοδο προς Βουλγαρία ή άλλες χώρες, γιατί έτσι θα κληθεί η χώρα να πληρώσει μεγάλες αποζημιώσεις κι επιπλέον θα διαταραχθεί το εμπόριο. Αποδεκτές οι κινητοποιήσεις, αλλά ανοιχτά σύνορα.\nΕνας από τους πιο ικανούς αξιωματικούς, κατά τη γνώμη πολλών, ο κ. Σφακιανάκης, εξέφρασε πικρία για τη αποστρατεία του κατά τις πρόσφατες κρίσεις. Με ποια κριτήρια προχωρήσατε σε μια τέτοια επιλογή;\nΚατ’ αρχήν, τις κρίσεις κάνουν τα αρμόδια συμβούλια. Προσωπικά δεν πιστεύω στις φίρμες και στην αυτοπροβολή, αλλά στην καθημερινή δουλειά του μυρμηγκιού που γίνεται με πολύ ιδρώτα, πολύ κόπο και σχεδιασμό. Το κριτήριο για την εξέλιξη των αξιωματικών είναι ακριβώς η καθημερινή προσπάθεια και όχι οι «φανταχτερές» εντυπώσεις που δημιουργούνται μέσω των ΜΜΕ. Προφανώς και ο καθένας κλείνει τον κύκλο του και, αν θέλει, μπορεί να αναζητήσει άλλους κύκλους ενασχόλησης, αλλά δεν επιτρέπεται -νομίζω- να έχουμε ούτε εμμονικές αντιλήψεις γύρω από την πρωτοκαθεδρία μας, ούτε να πουλάμε μονοπώλιο γνώσης και αναγκαιότητας.\nΠού θα εστιάσετε την προσοχή σας το επόμενο διάστημα στα θέματα που χειρίζεστε στο υπουργείο;\nΘα συνεχίσουμε την προσπάθεια να βελτιώσουμε την καθημερινότητα του πολίτη με αντιμετώπιση των μικροεγκλημάτων που ταλαιπωρούν τον πολίτη στο πεζοδρόμιο, στο σπίτι και στη γειτονιά. Γνώμη μου είναι ότι εν πολλοίς η μάχη μας θα κριθεί στην καθημερινότητα, εκεί όπου μπορούμε να κάνουμε πράγματα, ανεξάρτητα από τις δεσμεύσεις απέναντι στους δανειστές.\nΜεταναστευτικό και τρομοκρατία. Υπάρχει μονοπάτι φόβου για την Ελλάδα, όπως διαγράφεται για άλλες ευρωπαϊκές χώρες;\nΕίναι αλήθεια ότι μέρος της Ευρώπης ήρθε αντιμέτωπο με την απειλή της τρομοκρατίας από ενέργειες φανατικών τζιχαντιστών. Ευτυχώς, η χώρα μας όχι. Επαγρυπνούμε για αυτό, υπάρχει επιτήρηση στους καταυλισμούς, προσπαθούμε να συνεννοηθούμε με τους μετανάστες και να βελτιώσουμε προς το καλύτερο τις συνθήκες διαβίωσης. Καταλαβαίνουν ότι έχουμε καλές προθέσεις, απλά δεν έχουμε τις δυνατότητες αυτό τον καιρό για μεγάλη βελτίωση της κατάστασης. Δεν μπορούμε να τους διευκολύνουμε να πάνε εκεί όπου θέλουν. Επομένως, επιδιώκουμε να μην υπάρχει η όξυνση εκείνη που μπορεί να δημιουργήσει καταστάσεις εκρηκτικές, όπως σε άλλες χώρες. Βέβαια, υπάρχουν και τα αστυνομικά μέτρα της παρακολούθησης και της καταγραφής κάποιων στοιχείων για όσους τυχόν ονειρεύονται «άλλα πράγματα».\nΣυνελήφθη 28χρονος ημεδαπός για παραβάσεις των νόμων περί προστασίας αρχαιοτήτων και εν γένει της πολιτιστικής κληρονομιάς, περί όπλων και περί ναρκωτικών\nΚατασχέθηκαν, μεταξύ άλλων, 9 τμήματα αμφορέων, 21 τμήματα αρχαίων αντικειμένων, 9 φυσίγγια και ναρκωτικά δισκία\nΣυνελήφθη χθες (27-1-2017) το μεσημέρι, στην Κομοτηνή, από αστυνομικούς της Ομάδας Δίωξης Ναρκωτικών του Τμήματος Ασφάλειας Κομοτηνής, 28χρονος ημεδαπός, σε βάρος του οποίου σχηματίσθηκε δικογραφία για παραβάσεις των νόμων περί προστασίας αρχαιοτήτων και εν γένει της πολιτιστικής κληρονομιάς, περί όπλων και περί ναρκωτικών.\nΕιδικότερα, οι αστυνομικοί, στο πλαίσιο οργανωμένης επιχείρησης, εντόπισαν στην οικία και σε παράπηγμα, που διατηρεί ο δράστης στο νομό Ροδόπης και κατέσχεσαν:\n• 9 τμήματα αμφορέων\n• 21 τμήματα αρχαίων αντικειμένων\n• 9 φυσίγγια στρατιωτικού όπλου (εκπαιδευτικού τύπου)\n• 4 ναρκωτικά δισκία\n• 1 γυάλινο δοχείο με υγρή ουσία άγνωστης χημικής σύστασης, βάρους 502 γραμμαρίων\n• 1 γυάλινο φιαλίδιο εισπνοής κάνναβης\n• 7 πίπες καπνίσματος\nΤα παραπάνω αρχαία αντικείμενα θα αποσταλούν στην Εφορία Αρχαιοτήτων Ροδόπης.\n«Η Κυβέρνηση οδηγεί τη χώρα σε απόλυτο αδιέξοδο.\nΜε τις καθυστερήσεις, την ανικανότητα, την αναξιοπιστία, τις συνεχείς αντιφάσεις, οδήγησε όλους μαζί τους εταίρους της χώρας σε υπερβολικές απαιτήσεις.\nΈφερε απέναντί μας ολόκληρη την ευρωπαϊκή οικογένεια.\nΑφήνει την χώρα εκτεθειμένη σε μεγάλους κινδύνους, καθώς επανέρχεται η απειλή της εξόδου από την Ευρωζώνη.\nΜια τέτοια εξέλιξη, θα οδηγούσε την κοινωνία, και ιδιαίτερα τους πιο αδύναμους πολίτες, στο χειρότερο εφιάλτη.\nΤο λογαριασμό θα τον πληρώσουν, και σε αυτήν την περίπτωση, όχι οι πλούσιοι, αλλά οι φτωχοί και η μεσαία τάξη.\nΗ οικονομία είναι παγωμένη, οι πολίτες υποφέρουν.\nΌχι μόνο από την υπερφορολόγηση και τη λιτότητα, αλλά και την έλλειψη σχεδίου και προοπτικής, που οξύνουν την αβεβαιότητα και την ανασφάλεια.\nΨέματα, αναξιοπιστία, φόροι: Αυτή είναι η παρακαταθήκη που μας κληροδότησε ο κ. Τσίπρας.\nΗ Κυβέρνηση έχει τεράστιες ευθύνες για το σημερινό αδιέξοδο.\nΟι εταίροι έχουν το δικό τους μερίδιο ευθύνης.\nΌμως, σημασία σήμερα έχει να βρεθεί λύση.\nΟ κ. Τσίπρας πρέπει να καταλάβει ότι, πάνω από τα δικά του συμφέροντα, βρίσκονται τα συμφέροντα της πατρίδας και του ελληνικού λαού.\nΑφού δεν μπορεί να τα διαφυλάξει, ας δώσει στους Έλληνες την ευκαιρία να αποφασίσουν για το πώς θέλουν να προχωρήσουν.\nΕίμαι έτοιμος. Είμαστε έτοιμοι, να δώσουμε, με αξιόπιστο και αξιοπρεπή τρόπο, το δύσκολο, αλλά καλό αγώνα για την ανασυγκρότηση της Ελλάδας μας».\nΔιήμερη περιοδεία του Κυριάκου Μητσοτάκη στη Θεσσαλονίκη\nΟ Πρόεδρος της Νέας Δημοκρατίας κ. Κυριάκος Μητσοτάκης θα πραγματοποιήσει, την Κυριακή 29 και τη Δευτέρα 30 Ιανουαρίου, περιοδεία στη Θεσσαλονίκη.\nΤην Κυριακή 29 Ιανουαρίου, ο Πρόεδρος της Νέας Δημοκρατίας θα μιλήσει σε εκδήλωση για την Ημέρα μνήμης των Ελλήνων Εβραίων Μαρτύρων και Ηρώων του Ολοκαυτώματος.\nΣτις 19:00, ο κ. Μητσοτάκης θα μιλήσει στο ξενοδοχείο «The Met», στην κοπή της πίτας της Διοικούσας Επιτροπής Θεσσαλονίκης της Νέας Δημοκρατίας.\nΤην Δευτέρα 30 Ιανουαρίου, ο Πρόεδρος της Νέας Δημοκρατίας θα επισκεφτεί τον Περιφερειακό Σύνδεσμο Φορέων Διαχείρισης Στερεών Αποβλήτων, καθώς και την πρότυπη μονάδα βιοαερίου από αγελαδοτρόφους στο Κολχικό Λαγκαδά.\nΕπίσης, θα επισκεφτεί τις μυδοκαλλιέργειες στο Εθνικό Πάρκο Δέλτα Αξιού – Λουδία – Αλιάκμονα.\nΣτις 18:00, ο κ. Μητσοτάκης θα μιλήσει σε εκδήλωση του ερευνητικού οργανισμού «διαΝΕΟσις», στο ξενοδοχείο «The Met».\nΝέα αντίδραση Βόζεμπεργκ στις τουρκικές προκλήσεις\nΝέα ερώτηση προς την Ευρωπαϊκή Επιτροπή κατέθεσε η ευρωβουλευτής της Νέας Δημοκρατίας κυρία Ελίζα Βόζεμπεργκ – Βρυωνίδη, με αφορμή την προκλητική αντίδραση της τουρκικής Κυβέρνησης στην απόφαση του Αρείου Πάγου να μην εκδώσει του οκτώ Τούρκους αξιωματικούς, που κατηγορούνται από την Άγκυρα ότι συμμετείχαν στην αποτυχημένη απόπειρα πραξικοπήματος τον περασμένο Ιούλιο στην Τουρκία και είχαν ζητήσει πολιτικό άσυλο στην Ελλάδα.\nΗ Ελληνίδα ευρωβουλευτής στηλιτεύει τις απειλητικές δηλώσεις του τουρκικού Υπουργείου Εξωτερικών για σοβαρές επιπτώσεις στις διμερείς σχέσεις Ελλάδας - Τουρκίας, σημειώνοντας ότι πρόκειται για ευθεία αμφισβήτηση του θεσμού της Δικαιοσύνης κράτους μέλους. Ως εκ τούτου, καλεί την Επιτροπή να αξιολογήσει την προκλητική στάση της Τουρκίας, στο πλαίσιο της Ευρωπαϊκής Σύμβασης των Δικαιωμάτων του Ανθρώπου (ΕΣΔΑ), και να τη συμπεριλάβει στην επόμενη έκθεση αξιολόγησης της Τουρκίας, ως σοβαρή παραβίαση του κράτους δικαίου από τη γείτονα χώρα.\n«Ιδιαίτερα απειλητική εμφανίζεται τις τελευταίες ημέρες η τουρκική Κυβέρνηση, με αφορμή την αμετάκλητη απόφαση του ανώτατου Ελληνικού Δικαστηρίου περί μη έκδοσης των οκτώ Τούρκων αξιωματικών, που ζήτησαν πολιτικό άσυλο στην Ελλάδα και κατηγορούνται από την Άγκυρα ότι συμμετείχαν στην αποτυχημένη απόπειρα πραξικοπήματος τον περασμένο Ιούλιο στην Τουρκία. Χαρακτηριστικές είναι οι δηλώσεις του τουρκικού Υπουργείου Εξωτερικών για παραβίαση από τα ελληνικά δικαστήρια των αρχών και των κανόνων του διεθνούς δικαίου και για αρνητικές επιπτώσεις στις διμερείς σχέσεις Ελλάδας - Τουρκίας.\nΔεδομένου ότι τον τελευταίο διάστημα κλιμακώνονται οι πιέσεις από τουρκικής πλευράς, με απειλές για επανεκκίνηση των μεταναστευτικών ροών προς τις ελληνικές ακτές, με αμφισβήτηση της Συνθήκης της Λωζάννης ή ακόμα και με πάγωμα των διαπραγματεύσεων για επανένωση της Κύπρου, ερωτάται η Επιτροπή:\nΠώς αξιολογεί την ανωτέρω απειλητική αντίδραση της τουρκικής Κυβέρνησης απέναντι σε δικαστική απόφαση κράτους μέλους; Συνάδει με την Ευρωπαϊκή Σύμβαση των Δικαιωμάτων του Ανθρώπου, την οποία η Τουρκία έχει κυρώσει;\nΘα τη συμπεριλάβει στην επόμενη έκθεση αξιολόγησης της Τουρκίας, δεδομένου ότι με τη στάση αυτή και τις συνεχείς απειλές παραβιάζεται συστηματικά και εσκεμμένα το κράτος δικαίου στη γείτονα χώρα;».\nΚοινή δήλωση Αθανασίου, Κόνσολα και Μηταράκη\nΟ αναπληρωτής Τομεάρχης Ναυτιλίας και Νησιωτικής Πολιτικής της Νέας Δημοκρατίας, βουλευτής Λέσβου, κ. Χαράλαμπος Αθανασίου, ο Τομεάρχης Τουρισμού, βουλευτής Δωδεκανήσου, κ. Μάνος Κόνσολας και ο αναπληρωτής Τομεάρχης Εργασίας, Κοινωνικής Ασφάλισης και Κοινωνικής Αλληλεγγύης, βουλευτής Χίου, κ. Νότης Μηταράκης, απαντώντας στην ανακοίνωση που εξέδωσε το γραφείο του Υπουργού Ναυτιλίας και Νησιωτικής Πολιτικής, έκαναν την ακόλουθη δήλωση:\n«Το Υπουργείο Ναυτιλίας θα πρέπει να γνωρίζει ότι στο σπίτι του κρεμασμένου δεν μιλάνε για σχοινί. Οι νησιώτες εδώ και ενάμιση χρόνο βιώνουν με τον πιο ακραίο τρόπο τη ”μεγαλοψυχία” της Κυβέρνησης. Με την κατάργηση του μειωμένου συντελεστή Φ.Π.Α. στα περισσότερα νησιά και την επικείμενη επέκταση του σε όλα τα υπόλοιπα από 1-1-2018. Με την ανερμάτιστη πολιτική που ακολούθησε στο προσφυγικό, η οποία μετέτρεψε τα νησιά μας σε απέραντα hot spots. Με την εγκατάλειψη όλων των έργων υποδομής.\nΤέλος, σχετικά με τα ειδικά αναπτυξιακά προγράμματα που εξαγγέλλει διαρκώς η Κυβέρνηση για το Βόρειο και το Νότιο Αιγαίο, υποτίθεται ότι αυτά θα ήταν έτοιμα πριν από το τέλος του 2016. Αυτό είχε εξαγγείλει από τη Νίσυρο ο πρωθυπουργός. Και αυτή η δέσμευση, όμως, διαψεύστηκε. Αποδείχθηκε ένας ακόμη κρίκος στην αλυσίδα της αναξιοπιστίας της σημερινής Κυβέρνησης».\nΚώστας Καραμανλής: Χειρότεροι από τους ανίκανους είναι αυτοί που είναι ικανοί για όλα\nΟ Τομεάρχης Υποδομών και Μεταφορών της Νέας Δημοκρατίας, βουλευτής Σερρών, κ. Κώστας Καραμανλής έκανε την ακόλουθη δήλωση:\n«Ενώ η Κυβέρνηση βρήκε, τον Ιανουάριο του 2015, έτοιμο προς δημοπράτηση και με εξασφαλισμένη χρηματοδότηση τον νέο αυτοκινητόδρομο Πάτρας – Πύργου, αποφάσισε να ακυρώσει το διαγωνισμό και να “σπάσει” το ενιαίο έργο σε οκτώ κομμάτια.\nΣήμερα, 24 μήνες μετά, το αρμόδιο Υπουργείο έχει δημοπρατήσει 3 μόνο από τα 8, δεν έχει υπογραφεί καμία απολύτως σύμβαση και – όλως τυχαίως – και στα 3 μειοδότησε η εταιρεία ”Τοξότης”. Το σημαντικότερο είναι ότι, ακόμα και σήμερα, το Υπουργείο δεν έχει εξασφαλίσει τη χρηματοδότηση των 8 αυτών έργων.\nΠαρ’ όλα αυτά, ο κ. Σπίρτζης, σε συνέντευξή του στον τύπο, ανακοίνωσε ότι και τα 8 έργα θα υπογραφούν το Μάιο, ενώ για να εξασφαλιστεί η χρηματοδότηση από το νέο ΕΣΠΑ, θα κατατεθεί ο ”φάκελος” στις αρχές της Άνοιξης στην Commission.\nΜε άλλα λόγια, θα περάσουν 26 μήνες απραξίας για να υπογραφούν οι συμβάσεις, κάτι που θα μπορούσε να είχε γίνει ήδη από τις αρχές του 2015. Πώς θα μπορούσε, όμως, τότε να συμμετάσχει η εταιρία ”Τοξότης”;\nΕνημερώνουμε την Κυβέρνηση ότι, την ώρα που πειραματίζεται με τις ”κατατμήσεις”, το έργο όχι μόνο καθυστερεί, αλλά η υλοποίησή του κινδυνεύει να τιναχτεί στον αέρα.\nΔυστυχώς, για άλλη μια φορά, με αυτή την Κυβέρνηση, παρατηρούμε ότι χειρότεροι από τους ανίκανους, είναι αυτοί που είναι ικανοί για όλα!».\nΜιλτιάδης Βαρβιτσιώτης: Διασύρεται διεθνώς η χώρα από την Κυβέρνηση στο προσφυγικό – μεταναστευτικό ζήτημα\nΟ Τομεάρχης Μεταναστευτικής Πολιτικής της Νέας Δημοκρατίας, βουλευτής Β΄ Αθηνών, κ. Μιλτιάδης Βαρβιτσιώτης, μετά τα όσα αποκάλυψε ο αναπληρωτής αντιπρόσωπος της Ύπατης Αρμοστείας του Ο.Η.Ε. για τους πρόσφυγες, έκανε την ακόλουθη δήλωση:\n«Η πασίδηλη κυβερνητική ανεπάρκεια στο ζήτημα του προσφυγικού - μεταναστευτικού προκαλεί, για ακόμη μία φορά, καταγγελίες και υποδείξεις από παγκόσμιους οργανισμούς, που εκθέτουν και διασύρουν διεθνώς τη χώρα μας.\nΑυτή τη φορά είναι η Ύπατη Αρμοστεία του Ο.Η.Ε. που, μετά την αρμόδια Ευρωπαϊκή Επιτροπή, έρχεται και στηλιτεύει τον τρόπο διαχείρισης των υψηλών κονδυλίων, που έχει στη διάθεσή της η χώρα μας, αφήνοντας σαφείς υπόνοιες για παντελή απουσία διαφάνειας.\nΗ αξιοπιστία του κ. Μουζάλα αμφισβητείται, πλέον, διεθνώς. Όπως, επίσης, και η ικανότητά του να ενεργήσει έγκαιρα, ώστε να διασφαλίσει στοιχειώδεις συνθήκες ανθρώπινης φιλοξενίας για τους πρόσφυγες.\nΜήπως “στο σχέδιο δολοφονίας χαρακτήρα του”, για το οποίο κατηγορούσε πριν λίγες ημέρες τη Νέα Δημοκρατία, εμπλέκεται , από σήμερα, και όλη η διεθνής κοινότητα;».\nΤο Γραφείο Τύπου της Νέας Δημοκρατίας, απαντώντας στο Γραφείο Τύπου του πρωθυπουργού, έκανε την ακόλουθη ανακοίνωση:\n«Όσο μένει αυτή η Κυβέρνηση των ψεμάτων, της ανικανότητας και των φόρων, τόσο αυξάνεται ο λογαριασμός των μέτρων λιτότητας για τους Έλληνες.\nΤόσο αυξάνονται οι κίνδυνοι για τη χώρα.\nΟδήγησαν την Ελλάδα σε απομόνωση από όλους τους Ευρωπαίους, έχουν διαλύσει την οικονομία και την κοινωνία με τους φόρους και τώρα ζητάνε και τα ρέστα!\nΑς φύγουν, επιτέλους, για να αναπνεύσει ο τόπος».\nΓιώργος Κουμουτσάκος: Ο δρόμος των απειλών προς την Ελλάδα είναι ολισθηρός και επικίνδυνος. Η Άγκυρα πρέπει να το εγκαταλείψει\nΟ Τομεάρχης Εξωτερικών της Νέας Δημοκρατίας, βουλευτής Β’ Αθηνών κ. Γιώργος Κουμουτσάκος, σε συνέχεια των δηλώσεων του Τούρκου Υπουργού Εξωτερικών κ. Τσαβούσογλου, έκανε την ακόλουθη δήλωση:\n«Η Τουρκία διαπράττει σοβαρό λάθος μετατρέποντας ένα ζήτημα λειτουργίας του Κράτους Δικαίου σε πρόβλημα εξωτερικής πολιτικής.\nΟ δρόμος των απειλών προς την Ελλάδα, προς μια γειτονική ευρωπαϊκή χώρα, επειδή η Δικαιοσύνη της - όπως όφειλε - σεβάστηκε το εθνικό και ευρωπαϊκό νομικό πλαίσιο, είναι δρόμος ολισθηρός και επικίνδυνος.\nΌσο πιο γρήγορα τον εγκαταλείψει η Άγκυρα, τόσο καλύτερα για τις σχέσεις της με την Ελλάδα. Τόσο καλύτερα για τις σχέσεις της με την Ευρώπη.\nΤα προβλήματα της περιοχής μας είναι πολλά. Δεν θα λυθούν με απειλές, αλλά με διάλογο και συνεννόηση στη βάση του Δικαίου και των σχέσεων καλής γειτονίας».\nΠαράταση καταληκτικής ημερομηνίας υποβολής αιτήσεων για την συμμετοχή στην εμποροπανήγυρη των ΘΛΕ 2017\nΗ ημερομηνία υποβολής των αιτήσεων παρατείνεται μέχρι τις 31-01-2017 ημέρα Τρίτη και ώρες από 07:00 έως 15:00.\nΕίδη λαϊκής τέχνης-Χειροποίητα παραδοσιακά αντικείμενα\nΠαραδοσιακά είδη διατροφής (σαλέπι, μαλλί της γριάς, παστέλια, ξηροί καρποί, χαλβάδες, λουκουμάδες κ.λ.π.)\nΠρόσφατη βεβαίωση της οικείας Δημόσιας Οικονομικής Υπηρεσίας (Δ.Ο.Υ.) περί υποβολής δήλωσης έναρξης – άσκησης επιτηδεύματος, σύμφωνα με τους νόμους 4045/1960 (Α΄ 47) και 1642/1986 (Α΄ 125) ή πρόσφατη εκτύπωση από την εφαρμογή του taxisnet (www.gsis.gr).\nα. Βεβαίωση της αρμόδιας Υγειονομικής Υπηρεσίας από την οποία προκύπτει ότι ο εξοπλισμός του ενδιαφερόμενου τηρεί τις προϋποθέσεις της ισχύουσας υγειονομικής νομοθεσίας, εφόσον πρόκειται για διάθεση τροφίμων- ποτών και\nΟ ενδιαφερόμενος επιδεικνύει επίσης, την άδεια κυκλοφορίας, την άδεια ικανότητας οδηγού του ενδιαφερομένου ή του προσώπου που τον αναπληρώνει για το όχημα που τυχόν πρόκειται να χρησιμοποιηθεί για την άσκηση της αιτούμενης δραστηριότητας και βιβλιάριο υγείας ή πιστοποιητικό υγείας, εφόσον πρόκειται για διάθεση τροφίμων ποτών.\nΒεβαίωση δημοτικής ενημερότητας από την Ταμιακή Υπηρεσία Δήμου Ξάνθης περί μη ύπαρξης ληξιπρόθεσμων οφειλών.\nΗ τοποθέτηση των ΑΝΕΛ για της αντιδράσεις της Τουρκίας σχετικά με την απόφαση του Αρείου Πάγου\n«Καλά θα κάνουν ο κ. Ερντογάν, το Τουρκικό Υπουργείο Εξωτερικών και η Τουρκική κυβέρνηση να αφήσουν κατά μέρος τις ιταμές ανακοινώσεις, τις προκλητικές υποδείξεις και τις απειλές προς την Ελλάδα, εξαιτίας της απόφασης του Αρείου Πάγου που απέρριψε το αίτημα περί έκδοσης των οκτώ Τούρκων αξιωματικών, οι οποίοι ζήτησαν πολιτικό άσυλο στην Ελλάδα.\nΟ κ. Ερντογάν και οι τουρκικές αρχές οφείλουν να γνωρίζουν ότι η Ελλάδα είναι κράτος δικαίου όπου τα ανθρώπινα δικαιώματα προστατεύονται απόλυτα στη βάση του σεβασμού της διάκρισης των εξουσιών και της εφαρμογής των διεθνών συμβάσεων και της Ευρωπαϊκής Σύμβασης των Δικαιωμάτων του Ανθρώπου».\nΤη Δευτέρα συνεδριάζουν Δημοτικό Συμβούλιο, Οικονομική Επιτροπή και Επιτροπή Ποιότητας Ζωής στον Τόπειρο\nΗ Πρόεδρος του Δημοτικού Συμβουλίου του Δήμου Τοπείρου, σας καλεί να συμμετέχετε στην τακτική συνεδρίαση του Δημοτικού Συμβουλίου την 30η Ιανουαρίου 2017, ημέρα Δευτέρα και ώρα 18:00 μ.μ. στην αίθουσα συνεδριάσεων του Δημοτικού Συμβουλίου στο Εύλαλο (Δημαρχείο), με τα εξής θέματα ημερήσιας διάταξης:\n1ο ΘΕΜΑ: Έγκριση υλοποίησης με ίδια μέσα του Υποέργου «Κέντρα Κοινότητας Δήμου Τοπείρου». (Εισήγηση: Καλπάκη Θεοδούλη)\n2ο ΘΕΜΑ: Πρόσληψη προσωπικού με συμβάσεις εργασίας Ορισμένου Χρόνου Ιδιωτικού Δικαίου για την Πράξη «Κέντρα Κοινότητας Δήμου Τοπείρου». (Εισήγηση: Καλπάκη Θεοδούλη)\n3ο ΘΕΜΑ: Τροποποίηση Τεχνικού Προγράμματος οικονομικού έτους 2017 Δήμου Τοπείρου. (Εισήγηση: Σιαμίδης Ιωάννης)\n4ο ΘΕΜΑ: Έγκριση 1ης αναμόρφωσης προϋπολογισμού οικονομικού έτους 2017 Δήμου Τοπείρου. (Εισήγηση: Πάλλα Έλλη)\n5ο ΘΕΜΑ: Συγκρότηση Επιτροπών παραλαβής Προμηθειών και Υπηρεσιών οικονομικού έτους 2017 Δήμου Τοπείρου (άρθρο 221 παρ. 3 του Ν.4412/2016). (Εισήγηση: Πάλλα Έλλη)\n6ο ΘΕΜΑ: Ακύρωση Χρηματικών Ενταλμάτων Πληρωμής οικονομικού έτους 2016 (Χ.Ε.Π.) που θεωρήθηκαν από την Υπηρεσία Επιτρόπου Ν. Ξάνθης και δεν εξοφλήθηκαν μέχρι 31/12/2016. (Εισήγηση: Πάλλα Έλλη)\n7ο ΘΕΜΑ: Απόδοση Α΄ κατανομής έτους 2017 για κάλυψη λειτουργικών δαπανών των Σχολείων στα Νομικά Πρόσωπα Α/θμιας και Β/θμιας Εκπαίδευσης και Σχολικές Εφορίες Δήμου Τοπείρου και Σχολικών Τροχονόμων Β’ Εξαμήνου 2016. (Εισήγηση: Πάλλα Έλλη)\n8ο ΘΕΜΑ: Καθορισμός ανώτατου χρηματικού ορίου κλήσεων κινητής τηλεφωνίας Δήμου Τοπείρου. (Εισήγηση: Πάλλα Έλλη).\n9ο ΘΕΜΑ: Εγγραφή του Δήμου Τοπείρου ως συνδρομητή στις εφημερίδες του Ν. Ξάνθης. (Εισήγηση: Πάλλα Έλλη)\n10ο ΘΕΜΑ: Διαγραφή βεβαιωμένων οφειλών ύδρευσης λόγω λανθασμένων καταμετρήσεων- καταγραφών από την Υπηρεσία του Δήμου Τοπείρου. (Εισήγηση: Κιοσσές Ιωάννης)\n11ο ΘΕΜΑ: Πρόσληψη προσωπικού για την αντιμετώπιση κατεπειγουσών ή εποχικών αναγκών με σύμβαση εργασίας ορισμένου χρόνου δίμηνης διάρκειας. (Εισήγηση: Κιοσσές Ιωάννης)\n12ο ΘΕΜΑ: Έγκριση 1ης αναμόρφωσης προϋπολογισμού οικονομικού έτους 2017 του Ν.Π.Δ.Δ. «Π.Π.Α.Π.» Δήμου Τοπείρου. (Εισήγηση: Γκασδάρη Αντωνία)\n13ο ΘΕΜΑ: Έγκριση 1ης αναμόρφωσης προϋπολογισμού οικονομικού έτους 2017 του Ν.Π.Δ.Δ. «Κ.Π.Φ.Α.» Δήμου Τοπείρου. (Εισήγηση: Γιοβανόπουλος Άγγελος)\n14ο ΘΕΜΑ: Έγκριση ετήσιου τουριστικού προγράμματος Δήμου Τοπείρου για το έτος 2017. (Εισήγηση: Δήμαρχος)\n15ο ΘΕΜΑ: Πρόσληψη υδρονομέων άρδευσης αρδευτικής περιόδου 2017 με σύμβαση ορισμένου χρόνου. (Εισήγηση: Δήμαρχος)\n16ο ΘΕΜΑ: Έγκριση σύναψης σύμβασης διαβαθμιδικής συνεργασίας του άρθρου 99 του Ν. 3852/2010 μεταξύ του Δήμου Τοπείρου και του Δήμου Αβδήρων για την εκπόνηση μελετών του Δήμου Τοπείρου. (Εισήγηση: Δήμαρχος)\n17ο ΘΕΜΑ: Ορισμός εκπροσώπου για τη συγκρότηση τριμελούς γνωμοδοτικής επιτροπής για τον προσδιορισμό της εν ζωή αξίας ζώων. (Εισήγηση: Δήμαρχος)\nΗ πρόσκληση και τα θέματα της συνεδρίασης της Επιτροπής Ποιότητας Ζωής\nΣας καλούμε να προσέλθετε στην τακτική δημόσια συνεδρίαση της Επιτροπής Ποιότητας Ζωής του Δήμου Τοπείρου, που θα διεξαχθεί στο Δημοτικό Κατάστημα, στον οικισμό Ευλάλου, τη Δευτέρα 30 Ιανουαρίου 2017 και ώρα 10:30 π.μ., για συζήτηση και λήψη αποφάσεων για τα παρακάτω θέματα:\n1.Εκμίσθωση Δημοτικής έκτασης με δημοπρασία για ενσταβλισμό ζώων στην Κεντητή.\n2.Εκμίσθωση Δημοτικής Έκτασης με δημοπρασία στα αγροκτήματα Κρεμαστής και Ευλάλου.\nΣας καλούμε να προσέλθετε στην τακτική δημόσια συνεδρίαση της Οικονομικής Επιτροπής του Δήμου Τοπείρου, που θα διεξαχθεί στο Δημοτικό Κατάστημα, στον οικισμό Ευλάλου, την ημέρα Δευτέρα στις 30 Ιανουαρίου 2017 και ώρα 11:00 π.μ. για συζήτηση και λήψη απόφασης για τα εξής θέματα:\nΑνατροπές και αντιλογισμοί προτάσεων ανάληψης υποχρέωσης πιστώσεων δαπανών οικ. έτους 2016.\nΑνάληψη υποχρέωσης και έγκριση διάθεσης πίστωσης δαπανών , οικονομικού έτους 2017.\nΈκοψαν την πίτα τους οι υπάλληλοι του Δήμου Τοπείρου\nΤην Τρίτη 25 Ιανουαρίου 2017 στη αίθουσα του Δημοτικού Συμβουλίου Δήμου Τοπείρου πραγματοποιήθηκε η καθιερωμένη εκδήλωση κοπής της πρωτοχρονιάτικης πίτας για τους υπαλλήλους του Δήμου Τοπείρου.\nΠαρευρέθηκαν ο Δήμαρχος Τοπείρου κ. Θωμάς Μίχογλου, η Πρόεδρος του Δημοτικού Συμβουλίου κα. Ε. Πολυχρονιάδου, οι Αντιδήμαρχοι κ. Χ. Κουτσομιχάλης, κ. Ν. Κιατίπης και κ. Σ. Χουσεϊν Ογλού, Δημοτικοί Σύμβουλοι του Δήμου Τοπείρου και όλοι οι υπάλληλοι.\nΧαιρετισμό προς όλους τους παρευρισκόμενους Δημοτικούς Υπαλλήλους, απεύθυνε η Πρόεδρος του Δημοτικού Συμβουλίου κα. Ε. Πολυχρονιάδου εκφράζοντας τις εγκάρδιες ευχές της.\nΜε τη σειρά του, ο Δήμαρχος Τοπείρου έκοψε την πίτα και ευχήθηκε σε όλους το 2017 να είναι ένα έτος με υγεία , προκοπή, αισιοδοξία και αποδοτικότητα. Επίσης ευχαρίστησε τους υπαλλήλους του Δήμου για τη συνεργασία, η οποία είναι σημαντική προκειμένου να εξυπηρετούνται οι πολίτες στην καθημερινότητα ικανοποιώντας με τον καλύτερο δυνατό τρόπο τις προσδοκίες και τις απαιτήσεις τους.\nΑναβαθμίζονται οι υποδομές του Γενικού Νοσοκομείου Ξάνθης μέσω του ΕΣΠΑ\n1. 6 ΑΝΑΙΣΘΗΣΙΟΛΟΓΙΚΑ ΜΗΧΑΝΗΜΑΤΑ\n2. 4 ΠΡΟΒΟΛΕΙΣ ΟΡΟΦΗΣ ΧΕΙΡΟΥΡΓΕΙΩΝ\n3. 1 ΗΛΕΚΤΡΙΚΗ ΧΕΙΡΟΥΡΓΙΚΗ ΤΡΑΠΕΖΑ ΟΡΘΟΠΕΔΙΚΩΝ\n4. 3 ΗΛΕΚΤΡΙΚΕΣ ΧΕΙΡΟΥΡΓΙΚΕΣ ΤΡΑΠΕΖΕΣ ΓΕΝΙΚΗΣ ΙΑΤΡΙΚΗΣ\n5. 4 ΜΟΝΙΤΟΡ ΜΕ ΚΕΝΤΡΙΚΗ ΚΟΝΣΟΛΑ ΓΙΑ ΤΗΝ ΠΑΘΟΛΟΓΙΚΗ ΚΛΙΝΙΚΗ\n6. 4 ΜΟΝΙΤΟΡ ΜΕ ΚΕΝΤΡΙΚΗ ΚΟΝΣΟΛΑ ΓΙΑ ΤΗΝ ΝΕΥΡΟΛΟΓΙΚΗ ΚΛΙΝΙΚΗ\n7. 6 ΜΟΝΙΤΟΡ ΜΕ ΚΕΝΤΡΙΚΗ ΚΟΝΣΟΛΑ ΓΙΑ ΤΗΝ ΚΑΡΔΙΟΛΟΓΙΚΗ ΚΛΙΝΙΚΗ\n8. 6 ΜΟΝΟΠΟΛΙΚΕΣ-ΔΙΠΟΛΙΚΕΣ ΔΙΑΘΕΡΜΙΕΣ ΓΕΝΙΚΗΣ ΧΕΙΡΟΥΡΓΙΚΗΣ\n9. 1 ΛΑΠΑΡΟΣΚΟΠΙΚΟΣ ΠΥΡΓΟΣ\n10. 2 ΕΠΙΤΡΑΠΕΖΙΕΣ ΦΥΓΟΚΕΝΤΡΟΥΣ 48 ΘΕΣΕΩΝ ΓΙΑ ΣΩΛΗΝΑΡΙΑ 10-12 ml\n11. 1 ΕΝΔΟΣΚΟΠΙΚΟΣ ΠΥΡΓΟΣ ΜΕ ΕΝΑ ΓΑΣΤΡΟΣΚΟΠΙΟ ΚΑΙ ΕΝΑ ΚΟΛΟΝΟΣΚΟΠΙΟ\n12. 1 ΣΥΣΤΗΜΑ ΔΟΚΙΜΑΣΙΑΣ ΚΟΠΩΣΗΣ\n13. 1 ΘΕΡΜΟΚΟΙΤΙΔΑ ΜΕΤΑΦΟΡΑΣ ΜΕ ΑΝΑΠΝΕΥΣΤΗΡΑ\n14. ΣΥΣΤΗΜΑ ΑΝΑΖΗΤΗΣΗΣ ΠΡΟΣΩΠΩΝ\n15. ΣΥΣΤΗΜΑ ΚΛΗΣΗΣ ΑΔΕΛΦΗΣ\n16. 1 ΜΗΧΑΝΗΜΑ ΥΠΕΡΗΧΟΤΟΜΟΓΡΑΦΟΥ ΚΑΡΔΙΟΛΟΓΙΚΗΣ ΚΛΙΝΙΚΗΣ\n17. 1 ΜΗΧΑΝΗΜΑ ΥΠΕΡΗΧΟΤΟΜΟΓΡΑΦΟΥ ΜΑΙΕΥΤΙΚΗΣ ΚΛΙΝΙΚΗΣ\n18. 1 ΜΗΧΑΝΗΜΑ ΥΠΕΡΗΧΟΤΟΜΟΓΡΑΦΟΥ ΝΕΥΡΟΛΟΓΙΚΗΣ ΚΛΙΝΙΚΗΣ\n19. 1 ΠΥΡΓΟΣ ΑΡΘΡΟΣΚΟΠΗΣΗΣ\n20. ΣΥΣΚΕΥΗ ΕΞΟΥΔΕΤΕΡΩΣΗΣ ΑΤΜΩΝ ΦΟΡΜΟΛΗΣ ΚΑΙ ΔΙΑΛΥΤΩΝ (ΑΠΑΓΩΓΟΣ)\n21. 8 ΜΗΧΑΝΗΜΑΤΑ ΑΙΜOΚΑΘΑΡΣΗΣ\n22. 4 ΚΡΕΒΒΑΤΟΠΟΛΥΘΡΟΝΕΣ\n23. 1 ΕΝΔΟΣΚΟΠΙΚΟΣ ΟΥΡΟΛΟΓΙΚΟΣ ΠΥΡΓΟΣ ΜΕ ΚΑΜΕΡΑ\n24. 1 ΛΙΘΟΤΡΙΠΤΗΣ ΥΠΕΡΗΧΩΝ\n25. 4 ΣΥΣΚΕΥΕΣ ΖΥΓΙΣΗΣ ΚΑΙ ΑΝΑΚΙΝΗΣΗΣ ΑΣΚΩΝ ΚΑΤΑ ΤΗΝ ΑΙΜΟΛΗΨΙΑ\n26. ΚΥΛΙΟΜΕΝΟΣ ΙΜΑΝΤΑΣ ΜΕΤΑΦΟΡΑΣ ΑΣΘΕΝΩΝ(ΧΕΙΡΟΥΡΓΕΙΑ)\n27. 4 ΣΥΜΠΙΕΣΤΕΣ ΑΣΚΩΝ ΓΙΑ ΤΗΝ ΑΠΟΧΩΡΗΣΗ ΤΟΥ ΠΛΑΣΜΑΤΟΣ\n28. 1 ΑΝΑΚΙΝΗΤΗΡΑΣ ΑΙΜΟΠΕΤΑΛΙΩΝ\n29. 1 ΠΡΙΟΝΙ-ΤΡΥΠΑΝΙ ΟΡΘΟΠΕΔΙΚΩΝ ΜΕ ΜΠΑΤΑΡΙΑ\n30. 6 ΔΙΦΑΣΙΚΟΥΣ ΑΠΙΝΙΔΩΤΗΣ\n31. 1 ΜΗΧΑΝΗΜΑ OCT\n32. 1 ΕΥΚΑΜΠΤΟ ΕΝΔΟΣΚΟΠΙΟ ΚΑΙ ΦΩΤΕΙΝΗ ΠΗΓΗ ΩΡΛ\n33. 1 ΑΥΤΟΜΑΤΟΣ ΜΙΚΡΟΤΟΜΟΣ\n34. 1 ΦΟΡΗΤΟΣ ΑΝΑΠΝΕΥΣΤΗΡΑΣ ΝΕΟΓΝΩΝ ΓΙΑ ΔΙΑΚΟΜΙΔΕΣ\n35. 1 ΗΛΕΚΤΡΟΚΙΝΗΤΗ ΚΛΙΝΗ ΜΕΘ\n36. 10 ΤΡΟΧΗΛΑΤΑ ΗΛΕΚΤΡΟΝΙΚΑ ΠΙΕΣΟΜΕΤΡΑ , ΟΞΥΜΕΤΡΑ\n37. 6 ΗΛΕΚΤΡΟΚΑΡΔΙΟΓΡΑΦΟΥΣ ΔΩΔΕΚΑΚΑΝΑΛΟΣ\n38. 1 ΟΠΤΙΚΗ ΒΙΟΜΕΤΡΙΑ (OPTICAL BIOMETRY)\n39. 1 DOPPLER ΑΓΓΕΙΩΝ ΜΕ ΚΑΤΑΓΡΑΦΙΚΟ\n40. 1 ΚΑΡΕΚΛΑ ΧΕΙΡΟΥΡΓΟΥ\n41. 1 ΨΥΓΕΙΟ ΣΥΝΤΗΡΗΣΗΣ ΑΝΤΙΔΡΑΣΤΗΡΙΩΝ\n42. 1 ΚΑΤΑΨΥΚΤΗΣ ΒΑΘΙΑΣ ΚΑΤΑΨΥΞΗΣ -80oC\n43. 3 ΠΟΛΥΣΠΑΣΤΑ ΦΟΡΕΙΑ ΜΕΤΑΦΟΡΑΣ ΑΣΘΕΝΩΝ\n44. ΑΠΟΨΥΚΤΗΣ ΠΛΑΣΜΑΤΩΝ\n45. ΑΝΑΡΡΟΦΗΣΕΙΣ ΗΛΕΚΤΡΙΚΕΣ ΤΡΟΧΗΛΑΤΕΣ\n46. 4 ΠΟΛΥΘΡΟΝΕΣ ΑΙΜΟΛΗΨΙΩΝ


Όγκος στον εγκέφαλο: 8 «αθόρυβα» συμπτώματα που πρέπει να γνωρίζουμε\nΠρόκειται για μία από τις πιο τρομακτικές μορφές καρκίνου, τα συμπτώματα της οποίας είναι όμοια με αυτά κοινών παθήσεων και καταστάσεων, όπως οι πονοκέφαλοι και η κατάθλιψη, γι’ αυτό συχνά υποτιμώνται. Το θετικό είναι ότι ο καρκίνος του εγκεφάλου επηρεάζει λιγότερο από το 1% του παγκόσμιου πληθυσμού. Επειδή η συγκεκριμένη μορφή καρκίνου έχει ελάχιστα ή καθόλου συμπτώματα, τα οποία παραπέμπουν σε άλλες καταστάσεις, δείτε οκτώ ύπουλα σημάδια, προκειμένου να ζητήσετε ιατρική βοήθεια. >>\n1. Επίμονοι πονοκέφαλοι: Ακόμη και οι γιατροί δυσκολεύονται στη διάκριση των πονοκεφάλων και της ημικρανίας που προκαλεί ένας όγκος στον εγκέφαλο από αυτούς που οφείλονται σε άλλες αιτίες. Η πιο αξιόπιστη ένδειξη, σύμφωνα με τους ειδικούς, είναι ένας «νέος» καθημερινός πονοκέφαλος που δεν υποχωρεί. Αυτοί οι πονοκέφαλοι τείνουν να επιδεινώνονται με την πάροδο του χρόνου και είναι συχνά παρόντες ακόμη και το πρωί που ξυπνάτε, όταν η πίεση στο εσωτερικό του κρανίου είναι υψηλή λόγω της μακράς παραμονής στο κρεβάτι. Η έντασή του μπορεί επίσης να ποικίλλει, ανεξάρτητα από το μέγεθος ή την ταχύτητα ανάπτυξής του. Ένας μικρός όγκος που αναπτύσσεται γρήγορα μπορεί να προκαλέσει τον ίδιο πόνο με ένα μεγάλο όγκο που αναπτύσσεται αργά.\n2. Απώλεια όρασης: Οι ασθενείς που βιώνουν αυτό το σύμπτωμα, συχνά δεν το αντιλαμβάνονται, πόσο μάλλον να το συνδέσουν με όγκο στον εγκέφαλο. Μπορεί να μην παρατηρούν καν αλλαγή στην ποιότητα της όρασής τους, πάρα μόνο αν πέφτουν πάνω σε πράγματα με τη μία πλευρά του σώματος ή έχουν επαναλαμβανόμενα ατυχήματα με το αυτοκίνητο. Η μείωση της περιφερικής όρασης οφείλεται συνήθως σε όγκο στην υπόφυση του εγκεφάλου που ασκεί πίεση στα οπτικά νεύρα. Ο καρκίνος στον εγκέφαλο είναι μία από τις πολλές παθήσεις που μπορεί να εντοπίσει ο οφθαλμίατρος.\n3. Αδυναμία και λήθαργος: Ο κινητικός φλοιός του εγκεφάλου ελέγχει την κίνηση των μυών σε όλο το σώμα. Ο δεξιός ελέγχει την αριστερή πλευρά του σώματος και ο αριστερός τη δεξιά. Εάν υπάρχει όγκος, ο εγκέφαλος στέλνει λάθος μηνύματα και το αποτέλεσμα είναι η απώλεια της κινητικής λειτουργίας. Μπορεί να μην αισθάνεστε πόνο στα άκρα, αλλά τα πόδια ή τα χέρια σας να μην λειτουργούν όπως πριν ή καθόλου. Η αδυναμία των άκρων μπορεί επίσης να οφείλεται σε ανεπάρκεια βιταμίνης D.\n4. Δυσκολία στο λόγο: Τα προβλήματα λόγου όπως ο τραυλισμός, η αδυναμία να κατονομάσει κανείς αντικείμενα ή η έλλειψη κατανόησης όσων λένε οι άλλοι, είναι βασικά συμπτώματα ενός όγκου στον μετωπιαίο ή κροταφικό λοβό, περιοχές του εγκεφάλου που σχετίζονται με την ομιλία και την κατανόηση του λόγου.\n5. Κακή διάθεση και ριψοκίνδυνη συμπεριφορά: Οι άνθρωποι με όγκο στον εγκέφαλο μπορεί να αναπτύξουν κατάθλιψη, θυμό ή άγχος, ακόμη και αν δεν βιώνουν συνήθως ανάλογα συναισθήματα. Η αιτία είναι ο ερεθισμός του όγκου ή η συμπίεση τμημάτων του μετωπιαίου λοβού, ο οποίος ευθύνεται για πολλά χαρακτηριστικά της προσωπικότητας. Οι ασθενείς μπορεί επίσης να εμφανίσουν αλλαγές στη συμπεριφορά, όπως επιθετικότητα, ψυχιατρικά προβλήματα, ακόμη και εγκληματική συμπεριφορά.\n6. Απώλεια ακοής ή εμβοές: Ο κροταφικός λοβός, που βρίσκεται στο πλάγιο τμήμα κάθε ημισφαιρίου, κοντά στους κροτάφους, είναι υπεύθυνος για την ακοή, την αντίληψη σύνθετων εικόνων, την κατανόηση της ομιλίας (στο αριστερό ημισφαίριο), καθώς και συμπεριφορές που είναι υπεύθυνες για τα κίνητρα και το συναίσθημα. Η απώλεια ακοής από το ένα αυτί ή οι εμβοές, χρήζουν διερεύνησης από τον γιατρό, ο οποίος θα κρίνει αν πρέπει να σας εξετάσει νευρολόγος.\n7. Υπογονιμότητα: Ο εγκέφαλος ελέγχει σχεδόν τα πάντα στο σώμα, συμπεριλαμβανομένης της παραγωγής ορμονών. Αυτό γίνεται μέσω της υπόφυσης, ενός αδένα που εκκρίνει τις ορμόνες. Όταν ένας όγκος πιέζει την υπόφυση και δεν εκκρίνονται οι απαραίτητες ορμόνες, οι γυναίκες δυσκολεύονται να συλλάβουν ή να παράγουν γάλα μετά τον τοκετό.\n8. Απώλεια ισορροπίας: Ένας από τους πολλούς τομείς που επηρεάζει ο εγκέφαλος είναι η κινητική λειτουργία. Αν δυσκολεύεστε στο περπάτημα, ειδικά στο σκοτάδι ή έχετε την τάση να κλίνετε προς τη μία πλευρά, ίσως οφείλεται σε όγκο στην παρεγκεφαλίδα, την περιοχή του εγκεφάλου που είναι υπεύθυνη για την ισορροπία και τον συντονισμό των κινήσεων.\n«Τέλος» ο Μπάγεβιτς Διαβάστηκε 2'' πριν\nΟι 10 καλύτερες ταινίες του Νίκου Κούρκουλου Διαβάστηκε 7'' πριν\nΤο νέο εντυπωσιακό μουσείο του Καΐρου στις πυραμίδες Διαβάστηκε 14'' πριν


Μέτρα «μαϊμού» | Αυγή\nΜε τη μεθόδευση της κρυφής διάταξης σε κάποια ΠΝΠ, ο Γ. Βρούτσης έδινε τη δυνατότητα στους εργοδότες να χορηγούν άδειες μετακίνησης\nΤην περασμένη Παρασκευή, οπότε δημοσιοποιήθηκαν τα στοιχεία για τους δικαιούχους της ενίσχυσης των 534 ευρώ, διαπιστώθηκε απόκλιση 75.000 σε σχέση με τον αντίστοιχο αριθμό του Ιανουαρίου.\nΗ τεράστια αυτή απόκλιση αποδίδεται στην υποχρέωση των εργοδοτών και των επιχειρήσεων να δηλώνουν στο εξής εμπρόθεσμα τους εργαζόμενους που θέτουν σε αναστολή σύμβασης εργασίας.\nΗ αλλαγή, δηλαδή η εμπρόθεσμη δήλωση των αναστολών, αν και πέρασε στα ψιλά, αποκάλυψε ότι σχεδόν το 20% των αναστολών εργασίας -και καθημερινής μετακίνησης των εργαζομένων- οφειλόταν σε φωτογραφική διάταξη του πρώην υπουργού Εργασίας Γ. Βρούτση στην αρχή της πανδημίας, τον περασμένο Απρίλιο.\nΜε τη μεθόδευση της κρυφής διάταξης σε κάποια ΠΝΠ, ο Γ. Βρούτσης έδινε τη δυνατότητα στους εργοδότες να χορηγούν άδειες μετακίνησης σε σημαντικό αριθμό εργαζομένων, τους οποίους βέβαια είχαν θέσει σε αναστολή σύμβασης εργασίας.\nΔηλαδή ο πρώην υπουργός Εργασίας όχι μόνο επέτρεψε, αλλά και ενθάρρυνε τη μαύρη εργασία εν μέσω lockdown και βέβαια τις «μαϊμού» μετακινήσεις εργαζομένων. Και όλα αυτά μέχρι τον περασμένο Ιανουάριο, δηλαδή για δέκα συνεχόμενους μήνες με διαδοχικά και έκτακτα, υποτίθεται, μέτρα στην εργασία και την καθημερινότητα για την αντιμετώπιση της πανδημίας.\nΠάλι τον περασμένο Ιανουάριο ο νέος υπουργός Εργασίας Κ. Χατζηδάκης, «ανακαλύπτοντας» τον πλήρη παροπλισμό του ΣΕΠΕ (με τις αναστολές να δηλώνονται στην Εργάνη στο τέλος του μήνα οι έλεγχοι κυριολεκτικά ακυρώθηκαν), ανακοίνωσε ότι οι εργαζόμενοι -αν το επιθυμούν- θα μπορούν να κάνουν δύο δωρεάν rapid tests με την άγραφη, πλην δεδομένη προϋπόθεση άδειας από τον εργοδότη.\nΑυτά τα δύο ξέπνοα πλέον μέτρα, που πάρθηκαν μετά από δέκα μήνες, με εκατοντάδες χιλιάδες εργαζόμενους να γίνονται καθημερινά «σαρδέλες» στα ΜΜΜ και να καλούνται να εργαστούν σε επίσημο καθεστώς παρανομίας για λίγα ευρώ πάνω από τα 534 της αποζημίωσης (800 ευρώ στην καλύτερη περίπτωση), θα τα συμπεριλάβει άραγε η κυβέρνηση στα λεγόμενα «έξυπνα μέτρα» για την ανάσχεση του τρίτου κύματος;\nΓια τα προηγούμενα, σκανδαλώδη και απολύτως φωτογραφικά, που θεωρείται δεδομένο ότι προκάλεσαν και σοβαρότατη αύξηση κρουσμάτων μήπως να ερωτηθεί ο Γ. Βρούτσης ή ο Ά. Σκέρτσος, που δική του ιδέα ήταν και τα περίφημα «σκόιλ ελικίκού»;


Zhuhai Beach (Κίνα) - Κριτικές - Tripadvisor\nZhuhai Beach - Κριτικές\nΝο 35 από 158 δραστηριότητες - Zhuhai\nQinglv Road Xiangzhou District, Zhuhai 519000 Κίνα\nΟ/Η Calvin C έγραψε μια κριτική Ιούλ 2017\nΜάντσεστερ, Νιού Χάμσαϊρ743 συνεισφορές130 χρήσιμες ψήφοι\nΚαλή φροντίδα του τόπου\nΗ παραλία είναι πολύ δημοφιλές αλλά όχι υπερπλήρες. Είναι ένα ωραίο μέρος για να απολαύσετε θέα στο νερό απολαμβάνοντας σνακ και συνομιλία με φίλους. Μπορείτε να κολυμπήσετε εδώ κατά τη διάρκεια της ημέρας.\nΟ/Η Елена έγραψε μια κριτική Ιούν 2017\nΧάρκοβο, Ουκρανία30 συνεισφορές14 χρήσιμες ψήφοι\nΠολύ καθαρή παραλία και πολύ ευγενικό ναυαγοσώστες. Το νερό δεν είναι τέλεια, αλλά συμβαίνει παντού σε αυτή την ανοιχτή θάλασσα.\nΟ/Η Rvwr2012 έγραψε μια κριτική Φεβ 2017\nBillericay, Ηνωμένο Βασίλειο952 συνεισφορές329 χρήσιμες ψήφοι\nΜεγάλη, αμμώδη παραλία, σε μια όμορφη τοποθεσία\nΑυτή είναι μια ευρεία αμμώδη παραλία, καλά συντηρημένο με συνεχή φροντίδα από συντήρηση των εργαζομένων. Είδαμε τέσσερις σε ευθεία περίπου 800μ., η οποία εργάζεται για να διατηρείτε καθαρό. Το sea στο πλάι και τις δενδρόφυτες avenue, αφετέρου το καθιστούν ένα πολύ ευχάριστο…\nΟ/Η zhangjinw1984 έγραψε μια κριτική Οκτ 2016\nZhongshan, Κίνα8 συνεισφορές1 χρήσιμη ψήφος\nΔεν πρόκειται για μια παραλία για κολύμπι\nΝαι, είναι άμμο και νερό της παραλίας αλλά δεν είναι πραγματικά μια παραλία. Λένε ότι ήταν άντρας έκανε και το νερό δεν είναι καθαρό. Ωστόσο το περιβάλλον γύρω από είναι ωραίο να βλέπει και να κάνετε μια βόλτα με φίλους ή για τους επισκέπτες.\nΟ/Η bo hong g έγραψε μια κριτική Ιούλ 2016\nZhuhai, Κίνα48 συνεισφορές52 χρήσιμες ψήφοι\nΜία από τις καλύτερες παραλίες του κόσμου.\nΑυτό είναι, κατά τη γνώμη μου, μια από τις ομορφότερες παραλίες του κόσμου. Είναι καλά συντηρημένο, καθαρό και καλά συχνάζουν. Είναι επίσης δωρεάν. Στο Zhuhai, έχετε όλα τα είδη των δημοσίων αξιοθέατα σε κοντινή απόσταση, και αυτό ακριβώς στην παραλία σερβίρει ως μια θαυμάσια…


Δεν υπάρχει τίποτα που να γερνάει το σπίτι σας περισσότερο από τα σκούρα πλακάκια και ενέματα. Είτε είναι στην κουζίνα, το μπάνιο ή το πάτωμα, είναι ένα πολύ άσχημο θέαμα.\nΕκτός από αυτό όμως είναι και ανθυγιεινό για την υγεία μας. Τα ενέματα ανάμεσα στα πλακάκια είναι ένα πολύ καλό μέρος για να αναπτυχθεί η μούχλα και να παγιδευτεί η βρωμιά.\nΚαι αν τα ακουμπάτε συχνά, θα μεταφέρετε την βρωμιά και την μούχλα και σε άλλα σημεία του σπιτιού.\nΕπειδή όμως τα δυνατά χημικά του εμπορίου είναι επικίνδυνα και βλαβερά για την υγεία μας, παρακάτω σας παρουσιάζουμε φυσικούς τρόπους να καθαρίσετε τα πλακάκια. Το πιθανότερο είναι να έχετε ήδη αυτά τα συστατικά στο σπίτι σας!\nΗ μαγειρική σόδα θα καθαρίσει σε βάθος τα πλακάκια. Χρησιμοποιώντας ένα σφουγγάρι, νερό και 1/2 κούπα μαγειρική σόδα, θα καθαρίσετε τα ενέματα και θα κάνετε τα πλακάκια σαν καινούργια.\nΧρησιμοποιώντας ένα υγρό σφουγγάρι, βουτήξτε το σε λίγο λευκό ξύδι και τρίψτε τα πλακάκια. Μετά, πάρτε μία οδοντόβουρτσα και μαγειρική σόδα και συνεχίστε το τρίψιμο. Είναι ένας πολύ αποτελεσματικός συνδυασμός.\nΠάρτε 1 μέρος υπεροξείδιο του υδρογόνου (3%) και 1 μέρος νερό και συνδυάστε τα σε ένα μπουκάλι σπρέι. Ψεκάστε στα προβληματικά σημεία και αφήστε το μείγμα να κάτσει για 45 λεπτά με 1 ώρα. Μετά ξεπλύντε και τα πλακάκια θα γίνουν σαν καινούργια.\nΤο αλάτι θα τραβήξει την υγρασία και θα σκοτώσει την μούχλα. Απλά τρίψτε το με ένα υγρό πανί, αφήστε το για όλο το βράδυ και την επόμενη μέρα θα δείτε τα αποτελέσματα.\nΤο κιτρικό οξύ λευκαίνει και θα σκοτώσει την μούχλα. Εάν όμως θέλετε να καθαρίσετε τα πλακάκια σε βάθος, θα πρέπει να το αναμείξετε με λίγη μαγειρική σόδα όταν θα τα τρίβετε.\nΈχει παρόμοια δράση με την μαγειρική σόδα και καθαρίζει, απολυμαίνει και διώχνει τις άσχημες οσμές. Χρησιμοποιήστε το όπως και την μαγειρική σόδα – τρίψτε με βόρακα τα πλακάκια χρησιμοποιώντας ένα υγρό πανί.\nΟ ατμός μπορεί να μην λευκάνει τα πλακάκια σας, αλλά θα τα απολυμάνει και θα κάνει πιο εύκολη την απομάκρυνση της βρωμιάς.\nΑυτό το φυσικό σαπούνι φτιάχνεται από φυτά και δεν περιέχει βλαβερές ουσίες. Χρησιμοποιήστε την υγρή έκδοση σε συνδυασμό με νερό και μαγειρική σόδα για να καθαρίσετε τα πλακάκια σας σε βάθος.\nTags: ΚΑΘΑΡΙΣΜΑ, ΚΑΘΑΡΙΣΜΟΣ, ΣΠΙΤΙ, ΣΥΜΒΟΥΛΕΣ, ΧΡΗΣΙΜΑ


Επίθεση Παπαρήγα για τα σενάρια περί αριστερής κυβέρνησης - ΤΑ ΝΕΑ\ntanea.gr > Πολιτική > Επίθεση Παπαρήγα για τα σενάρια περί αριστερής κυβέρνησης\nΕπίθεση Παπαρήγα για τα σενάρια περί αριστερής κυβέρνησης\nΗ γενική γραμματέας του ΚΚΕ Αλέκα Παπαρήγα κατά τη διάρκεια της ομιλίας της σε εκδήλωση της ΚΟ Κεντρικής Μακεδονίας του ΚΚΕ, σε κέντρο της Θεσσαλονίκης\nΣτεφανοπούλου Φωτεινή 8 Απριλίου 2013 | 00:40\nΕπίθεση στον ΣΥΡΙΖΑ για τις τοποθετήσεις του περί αριστερής κυβέρνησης εξαπέλυσε χθες από τη Θεσσαλονίκη η γενική γραμματέας της ΚΕ του ΚΚΕ Αλέκα Παπαρήγα. Μιλώντας σε κομματική συνεστίαση στη Θεσσαλονίκη, η κ. Παπαρήγα τόνισε πως ο ΣΥΡΙΖΑ έχει βάλει πολύ νερό στο κρασί του, συμπεριλαμβάνοντας τη λαϊκή Δεξιά και τον πρόεδρο των Ανεξάρτητων Ελλήνων Πάνο Καμμένο.\n«Βγήκε ριζοσπάστης και ο Κωνσταντίνος Καραμανλής μετά το 1974» σχολίασε δηκτικά, ενώ διαχώρισε σαφώς τη θέση του ΚΚΕ από τις προτάσεις για κυβερνητικές συμμαχίες κομμάτων. «Ή με το κεφάλαιο ή με την εργατική τάξη. Ή με τα μονοπώλια ή με τον λαό.\nΑυτή είναι η πρόταση κοινωνικής συμμαχίας του ΚΚΕ που απευθύνεται στους πάντες» είπε χαρακτηριστικά.\nΓΙΑ ΤΟ ΣΥΝΕΔΡΙΟ. Σε ό,τι αφορά το επικείμενο 19ο Συνέδριο του ΚΚΕ, η κ. Παπαρήγα ανέφερε πως αρχίζει με τις καλύτερες προοπτικές καθώς το 96% των μελών του κόμματος και το 95% των μελών της ΚΝΕ έχουν ψηφίσει τις θέσεις, το πρόγραμμα και το καταστατικό στις προσυνεδριακές διαδικασίες.\nΠαραδέχτηκε, πάντως, ότι στη διάρκεια του προσυνεδριακού διαλόγου ασκήθηκε κριτική και πως διατυπώθηκαν παρατηρήσεις και προτάσεις.\nΑλλωστε, η ίδια έκανε λόγο για «σοκ των εκλογικών απωλειών» που δημιούργησε προσδοκίες στους πολιτικούς αντιπάλους ότι το ΚΚΕ θα έχανε τον βηματισμό του ενώ δήλωσε πως δεν την ενοχλεί να μιλήσει για «εκλογική ήττα» του κόμματος.\nΩστόσο υπεραμύνθηκε της πολιτικής του ΚΚΕ που, όπως είπε, επιβεβαιώνεται από τις εξελίξεις στη χώρα, διευκρινίζοντας ότι δεν θέλει να υποβαθμίσει τις όποιες ευθύνες της πολιτικής ηγεσίας. Σε κάθε περίπτωση, τόνισε πως η μετά το συνέδριο εποχή είναι δύσκολη και κάλεσε τα μέλη και στελέχη του ΚΚΕ σε ετοιμότητα, επισημαίνοντας πως θα αναλάβουν όλοι βαριές ευθύνες.\nΓΙΑ ΤΟΝ ΧΡΥΣΟ. Το Σάββατο η γενική γραμματέας του ΚΚΕ περιόδευσε στη Χαλκιδική και συναντήθηκε στην Ιερισσό με εκπροσώπους των επιτροπών που αντιδρούν στις εξορύξεις χρυσού στην περιοχή.\nΗ κ. Παπαρήγα εξέφρασε την αντίθεση του ΚΚΕ στη μεταλλευτική δραστηριότητα της εταιρείας Ελληνικός Χρυσός και υποστήριξε πως οι εξορύξεις θα προκαλέσουν ανεπανόρθωτη καταστροφή στο περιβάλλον, στην υγεία των κατοίκων και σε παραγωγικές δραστηριότητες της περιοχής όπως ο τουρισμός, η αγροτική παραγωγή, η αλιεία και η μελισσοκομία.\nΠαράλληλα τόνισε πως το ΚΚΕ είναι αντίθετο στην παράδοση του ορυκτού πλούτου της χώρας στους μονοπωλιακούς ομίλους και κάλεσε τους κατοίκους που αντιδρούν και τους εργαζομένους στα μεταλλεία να αγωνιστούν ενωμένοι «ενάντια στη λεηλασία της περιοχής».\nΑπό την πλευρά τους, οι εκπρόσωποι των επιτροπών ζήτησαν τη στήριξη του κόμματος στους αγώνες τους και την παρέμβαση του ΚΚΕ ώστε να σταματήσουν οι διώξεις και η τρομοκρατία εις βάρος των κατοίκων που αντιδρούν.


Κώστας Λαγός 13 Σεπτεμβρίου 2020 0704\nΟ Ευβοϊκός Γουβών επικράτησε της Σκεπαστής με 3-2, σε φιλικό τεστ προετοιμασίας ενόψει της έναρξης του νέου πρωταθλήματος της Α’ ΕΠΣΕ.\nΟ Κωνσταντός άνοιξε το σκορ για τους φιλοξενούμενους στο 9′ και σχεδόν μετά τη σέντρα ο Δ. Σελίμης με μακρινό σουτ ισοφάρισε σε 1-1. Ο Ζουζουλής έδωσε και πάλι το προβάδισμα στη Σκεπαστή, κάνοντας στο 30′ το 1-2, που ήταν και σκορ ημιχρόνου, με τους γηπεδούχους να κάνουν την ανατροπή στο σκορ στην επανάληψή, φτάνοντας έτσι στην επικράτηση. Αρχικά ισοφάρισαν σε 2-2 στο 65′ με γκολ του Ιωσήφ, ο οποίος σημείωσε και το νικητήριο γκολ για την ομάδα του, διαμορφώνοντας το τελικό αποτέλεσμα στο 81′.\nΑΟ ΣΚΕΠΑΣΤΗΣΕΥΒΟΪΚΟΣ ΓΟΥΒΩΝΦΙΛΙΚΑ\nΠέρσι… σαν σήμερα (6/11/2020)\neviasports 6 Νοεμβρίου 2021 28 Οκτωβρίου 2021


Όσκαρ: Ο σκηνοθέτης που κατέχει το Ρεκόρ Γκίνες για τις περισσότερες υποψηφιότητες στο θεσμό - Suxnotita.gr\nΑρχική ΔΙΑΣΚΕΔΑΣΗ Όσκαρ: Ο σκηνοθέτης που κατέχει το Ρεκόρ Γκίνες για τις περισσότερες υποψηφιότητες...\nΌσκαρ: Ο σκηνοθέτης που κατέχει το Ρεκόρ Γκίνες για τις περισσότερες υποψηφιότητες στο θεσμό\nΣχεδόν έναν αιώνα από την έναρξή τους, τα Βραβεία Όσκαρ συνεχίζουν να τιμούν τους πιο ταλαντούχους και αγαπημένους συντελεστές της κινηματογραφικής βιομηχανίας. Από ηθοποιούς έως μουσικούς, από καλλιτέχνες μακιγιάζ έως συγγραφείς, ο θεσμός βραβεύει όλους όσοι συμμετέχουν σε αξιόλογες προσπάθειες, που πραγματικά αξίζουν επιβράβευση.\nΟι σκηνοθέτες, φυσικά, είναι καθοριστικοί για κάθε ταινία, και οι μεγαλύτεροι κινηματογραφιστές στον κόσμο έχουν αφήσει ανεξίτηλη τη σφραγίδα τους και στα Όσκαρ. Για παράδειγμα, ο Στίβεν Σπίλμπεργκ έχει κερδίσει τρία Όσκαρ -δύο Καλύτερης Σκηνοθεσίας («Η Διάσωση του Στρατιώτη Ράιαν» και «Η λίστα στου Σίντλερ») και ένα Καλύτερης Ταινίας («Η Διάσωση του Στρατιώτη Ράιαν»). Ωστόσο, ένας άλλος επιτυχημένος και πολύ ταλαντούχος σκηνοθέτης έχει λάβει περισσότερες υποψηφιότητες από τον Σπίλμπεργκ. Ο λόγος για τον Μάρτιν Σκορσέζε, που κατέχει ακόμη και το Ρεκόρ Γκίνες ως ο σκηνοθέτης εν ζωή με τις περισσότερες υποψηφιότητες στα Βραβεία Όσκαρ.\nΌσκαρ: Ο Μάρτιν Σκορσέζε κατέχει το Ρεκόρ Γκίνες για τις περισσότερες υποψηφιότητες στο θεσμό\nΣύμφωνα με το grunge.com, λοιπόν, ο Μάρτιν Σκορσέζε κατέχει το παγκόσμιο ρεκόρ με τις περισσότερες υποψηφιότητες για Όσκαρ εν ζωή σκηνοθέτη, οι οποίες ανέρχονται στις εννέα. Κατέκτησε το ρεκόρ στις 13 Ιανουαρίου του 2020, με την υποψηφιότητά του για τη σκηνοθεσία της ταινίας «Ο Ιρλανδός». Έχασε, ωστόσο, σε αυτήν την κατηγορία από τον Bong Joon-ho, σκηνοθέτη της ταινίας «Παράσιτα». Το ίδιο συνέβη και με το Grammy Καλύτερης Ταινίας την ίδια χρονιά, για το οποίο οι δύο ταινίες ήταν επίσης υποψήφιες.\nΗ τελευταία υποψηφιότητα του Σκορσέζε για Όσκαρ πριν από το 2020 ήταν το 2014 για τον πολυαγαπημένο «Λύκο της Γουόλ Στριτ». Είναι βασικός στα βραβεία από το 1981, όταν το κλασικό του «Raging Bull» έλαβε τον απίστευτο αριθμό των οκτώ υποψηφιοτήτων. Σε εκείνη την τελετή, σύμφωνα με το grunge.com, η ταινία έδωσε στον Ρόμπερτ Ντε Νίρο το Όσκαρ Α’ Ανδρικού Ρόλου και στη Thelma Schoonmaker το Όσκαρ Μοντάζ. Όσο για το βραβείο Καλύτερης Σκηνοθεσίας, ο Σκορσέζε νικήθηκε από τον Ρόμπερτ Ρέντφορντ και το «Ordinary People».\nΚατά τη διάρκεια της καριέρας του, ο Σκορσέζε κέρδισε ένα μόνο Όσκαρ -για την ταινία του 2007 «The Departed». Ο μοναδικός σκηνοθέτης που έχει λάβει περισσότερες υποψηφιότητες από τον Σκορτσέζε ήταν ο οραματιστής Γουίλιαμ Γουάιλερ, ο οποίος έλαβε συνολικά 12 υποψηφιότητες και τρεις νίκες σε μια περίοδο από το 1936 έως το 1965, συμπληρώνει το grunge.com.\nΠροηγούμενο άρθροΤο μεγάλο λάθος Λουτσέσκου με δύο Έλληνες – Περιμένει τον Σαββίδη\nΕπόμενο άρθροΤζόκερ 12/12/2021: Αυτοί είναι οι τυχεροί αριθμοί για τις 600.000 ευρώ\nΟι 10 κορυφαίοι κίνδυνοι για τις εταιρείες τηλεπικοινωνιών\nΟυεμπό για σχόλιο Ρουμάνου διαιτητή: Ξεπέρασε κάθε όριο – Όλοι άκουσαν τι είπε


Επιδιόρθωση πεταμένου κλαδευτηριού - SuperEverything\nΕπιδιόρθωση πεταμένου κλαδευτηριού\nΆλλη μία αποκαταστάση σκουριασμένου εργαλείου. Το συγκεκριμένο δρεπανοκόφτη κλαδευτήρι το είχα βρει πριν αρκετό καιρό δίπλα σε ένα κάδο σκουπιδιών μαζί με διάφορα άλλα παλιά εργαλεία. Όλα είχαν αρκετή σκουριά και πρέπει να ήταν παρατημένα για δεκαετίες.\nΔιόρθωση : Σύμφωνα με το σχόλιο ενός αναγνώστη, το οποίο είναι κατά πάσα πιθανότητα σωστό, το συγκεκριμένο εργαλείο λέγεται κλαδευτήρι, και όχι δρεπανοκόπτης όπως λανθασμένα ανέφερα στην αρχική ανάρτηση. Κύρια χρήση του ήταν το λιάνισμα και καθάρισμα κλαριών.\nΤο συγκεκριμένο δρεπάνι κλαδευτήρι έχει 3 λεπίδες. Μια εσωτερική όπως έχουν όλα τα δρεπάνια, μία εξωτερική και μία στο πίσω μέρος. Χρησιμοποιείται συνήθως για κόψιμο χόρτων αλλά και καλαμιών λιάνισμα και καθάρισμα κλαριών. Αν και αυτή την εποχή υπάρχουν αρκετά εργαλεία που είναι πιο χρηστικά για αυτές τις δουλείες, είπα να το καθαρίσω και να το κάνω σαν καινούργιο πάλι, έτσι για να υπάρχει.\nΗ πρώτη εργασία ήταν το καθάρισμα της πολύ σκουριάς. Με ένα γωνιακό τροχό με σβουράκι με 80αρι γυαλόχαρτο, καθαρίστηκε από όλη την επιφανειακή σκουριά.\nΠροσοχή όταν καθαρίζετε μηχανικά τη σκουριά, πάντα να φοράτε μάσκα προσώπου και προστατευτικά γυαλιά.\nΜετά από περίπου 15 λεπτά, είχε φύγει όλη η σκουριά. Μόνο που το μέταλλο είχε «φαγωθεί» με τον καιρό και είχε πάρα πολλές ατέλειες.\nΟι ατέλειες ήταν αρκετές και μερικές ήταν αρκετά βαθιές. Με ένα ταινιολειαντήρα και αρκετή προσπάθεια, έφυγαν οι περισσότερες (όχι όλες) αλλά μαζί έχασε και μερικά χιλιοστά πάχος.\nΦυσικά δεν είχε λαβή όταν το βρήκα, οπότε έπρεπε να φτιάξω και μια μικρή ξύλινη λαβή. Για άλλη μια φορά βρήκα ένα σχετικό ίσιο κλαδί ελιάς που ήταν ότι πρέπει για λαβή.\nΜε ένα λεπίδι καθαρίστηκε ο φλοιός. Στη συνέχεια με μια ράσπα έγινε όσο πιο στρογγυλό γινόταν.\nΈπειτα σε ένα δράπανο πάγκου με απλώς ένα γυαλόχαρτο, έγινε τελείως στρογγυλό. Το πιο δύσκολο κομμάτι σε όλη τη διαδικασία, είναι να κάνετε μια κάθετη τρύπα ακριβώς στο κέντρο του κλαδιού. Αν την κάνετε σωστά τότε η διαδικασία είναι σχετικά εύκολη.\nΓια να μην έχετε πρόβλημα το κλαδί θα πρέπει να είναι απόλυτα ίσιο. Αν έχει έστω και μικρή κλίση, δεν θα περιστρέφεται σωστά στο κάτω μέρος. Η ταχύτητα του δράπανου δεν θα πρέπει να είναι πολύ μεγάλη, γιατί θα είναι αδύνατο να το δουλέψετε.\nΤο κλαδί στο δράπανο μπορείτε να το στερεώσετε με όποιο τρόπο θέλετε. Το συγκεκριμένο το στερέωσα με ένα ζουμπά, τον οποίο χτύπησα ελαφρώς.\nΠροσοχή να μην ασκείτε μεγάλες πιέσεις στο κλαδί όταν περιστρέφεται αν το δράπανο δεν είναι αρκετά καλό, γιατί μπορεί να αντιμετωπίσει πρόβλημα. Για να μην έχετε προβλήματα, μπορείτε να κάνετε ότι φαίνεται στη φωτογραφία, δηλαδή να τυλίξετε ένα γυαλόχαρτο γύρω από το κλαδί χωρίς μεγάλη πίεση. Μόνο θέλει λίγο προσοχή, γιατί ανά διαστήματα θα ζεσταίνεται αρκετά το χέρι σας και θα πρέπει να σταματάτε.\nΜετά από λίγα λεπτά το αποτέλεσμα ήταν αυτό. Χρησιμοποιήθηκαν κατά σειρά γυαλόχαρτο 120αρι, 240αρι και 800αρι. Στη συνέχεια περάστηκε με 2 χέρια βερνίκι απόχρωσης καρυδιάς.\nΔιόρθωσηΈνα λάθος που κατάλαβα μετά από λίγη χρήση, είναι ότι το τρίψιμο της λαβής με πολύ λεπτό γυαλόχαρτο δίνει σίγουρα ένα πολύ όμορφο φινίρισμα, αλλά κάνει τη λαβή να γλιστράει, ειδικά αν δεν έχετε γάντια και έχουν ιδρώσει τα χέρια σας. Φυσικά για αυτό το λόγο έβαλα το κορδόνι, αλλά αν κάνετε κάτι παρόμοιο, καλό είναι να αφήσετε το ξύλο λίγο τραχύ ή να δημιουργήσετε πτυχώσεις, ώστε να έχετε καλύτερο πιάσιμο.\nΤελικό αποτέλεσμα. Στη βάση με ένα διακοσμητικό καρφί έβαλα ένα μικρό κομμάτι από κορδόνι, για να κρεμιέται εύκολα αλλά και να περνιέται στο χέρι. Το αποτέλεσμα δεν είναι τέλειο, γιατί το μέταλλο είχε αρχίσει να γίνεται πολύ λεπτό και σταμάτησα το τρίψιμο, αφού αφαιρέθηκε αρκετό υλικό και απο τις 2 πλευρές.\nΗ εσωτερική λεπίδα, δεν είναι τρομερά κοφτερή, καθώς ήταν λίγο δύσκολο να την τροχίσω καλά εξαιτίας της κλίσης την οποία έχει. Η εξωτερική λεπίδα και ειδικά η λεπίδα στο πίσω μέρος, είναι πάρα πολύ κοφτερές.\nΣυνολικός χρόνος που απαιτήθηκε περίπου 1 μέρα. Πραγματικός χρόνος εργασίας 1.5 ώρα και κάτι.\nΚόστος αν εξαιρεθεί το ρεύμα που καταναλώθηκε και το λίγο βερνίκι καρυδιάς, μηδενικό.\nΠροηγούμενο άρθροΟδηγός αγοράς εκτυπωτή, όλα όσα πρέπει να ξέρετε πριν επιλέξετε\nΕπόμενο άρθρο8 εξαιρετικά ωφέλιμα έντομα για τον κήπο μας